NOOKHIRIAH DEDAH TERIMA MESEJ PENGGUNA IG NAK SANTAU

"Apa salah akak? Akak tak kenal kau dik. Tapi akak boleh tertengok IG Story kau tadi.  Sempatlah akak snap gambar kau dik. Dengan artis famous tu. Tapi tak payahlah akak post kat sini. Akak simpan yer," demikian tulis pelakon Noorkhiriah yang turut memetik akaun Polis Diraja Malaysia (PDRM) untuk tindakan lanjut.

Selepas Syafie Naswip, Noorkhiriah pula mendedahkan menerima ugutan menerusi kiriman mesej langsung (DM) di Instagramnya. Kata Noorkhiriah, dia tidak mengenali pengguna terbabit namun telah merakamkan foto yang dimuatnaik di ruangan Instagram Stories pemiliknya untuk tindakan lanjut.

Menerusi paparan skrin yang dimuatnaik di Instagramnya, pengguna terbabit mengugut untuk mengupah bomoh dan mahu menghantar santau kepada Noorkhiriah.

Klik untuk gambar besar

"Kau ingat ni, kau tunggu bila-bila masa. Aku boleh upah bomoh untuk santau kau. Ni bukan benda main-main aku serius," tulis pengguna itu.

Bagaimanapun, posting terbabit telah dipadamkan oleh Noorkhiriah pada pagi Khamis. Difahamkan, akaun terbabit merupakan akaun palsu yang sama digunakan untuk menghantar mesej ugutan kepada pelakon Syafie Naswip awal minggu ini.

Dalam kiriman mesej kepada Syafie, pelakon itu mendedahkan dia diugut pengguna terbabit untuk membomohkan atau menghantar santau kepadanya.

www.myartis.com / Sumber & foto: Astro Gempak & Instagram Noorkhiriah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERUK DIHENTAM - SUAMI YATT HAMZAH TETAP TENANG, TAK MELATAH

Meskipun dia dituduh menjadi orang ketiga dalam keruntuhan rumah tangga Yatt Hamzah sebelum ini, namun Mohammad Zulfadhli Khiruddin, 26, yang merupakan seorang Juruvideo tidak tertekan dengan dakwaan tersebut.

Menurut suami Yatt itu, dia menyedari perkara tersebut namun mengambil pendekatan untuk tidak melayan gosip tersebut kerana mahu memberikan fokus terhadap persiapan perkahwinan dengan wanita berkenaan.

"Jujurnya saya tidak layan dan sentiasa mengelak daripada membaca bahan gosip tetapi saya sedar dengan dakwaan berkenaan.

"Saya tenang sahaja kerana ada perkara lebih penting perlu saya fokus iaitu perkahwinan kami dan kehidupan selepas sah menjadi suami-isteri," ujarnya dipetik sebagai berkata.

Mohammad Zulfadhli dan Yatt atau nama sebenarnya Haryati Hamzah, 36, sah bergelar suami isteri dengan sekali lafaz pada majlis akad nikah yang diadakan di Masjid Sultan Salahuddin Abdul Aziz Shah, Shah Alam, Selangor Kelmarin.

Mereka berdua dikhabarkan akan berbulan madu di Pulau Krabi, Thailand.

Terdahulu, mengulas perkara yang sama, Yatt turut kagum dengan kematangan suaminya Mohammad Zulfadhli dalam menangani gosip tersebuta sebelum mereka disatukan sebagai suami isteri.

"Alhamdulillah dia sangat tenang dan profesional apabila keluar dakwaan tersebut sebaliknya saya yang panik tetapi sebagai seorang selebriti saya sudah terbiasa.

"Sifat matang dan sabar yang ada pada dirinya itulah membuatkan saya jatuh hati kepadanya dan dugaan melanda kami sebelum berkahwin adalah ujian Allah kerana Dia sayangkan kami," pujinya.

Sumber: Mstar

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


UMUM JANTINA 27 MEI INI - SARIMAH IBRAHIM KEKAL AKTIF BERSENAM HINGGA BERSALIN

"Sebelum Ramadan, saya melakukan senaman pilates sekali seminggu, latihan berat dua kali seminggu dan senaman kardio 30 minit setiap hari seperti 'eliptical trainer' dan 'uphill walking'. Sesuai dengan usia kandungan saya masih boleh bersenam tetapi yang ringan setiap malam selepas solat Isyak.

"Saya pastikan makanan penuh protein, kalsium dan kurang gula mengikut nasihat doktor. Insya-Allah, saya harap boleh mengekalkan tenaga dan tahap kesihatan untuk teruskan aktiviti senam sehingga proses bersalin nanti,” demikian kata pelakon dan pengacara cantik Sarimah Ibrahim, 41.

Meskipun hamil tujuh bulan, Sarimah masih aktif bersenam malah nekad meneruskan aktiviti sihat itu sehingga menjelang kelahiran bayi sulungnya Julai depan. Bagaimanapun, Sarimah berkata dia perlu memperlahankan aktiviti itu atas nasihat doktor.

Ditanya mengenai berat badannya pula, kata Sarimah, setakat ini hanya naik 6.5 kilogram kerana sering bersenam dan menjaga pemakanan. Sarimah juga menasihati wanita hamil yang mahu bersenam supaya mendapat nasihat doktor terlebih dulu kerana keperluan tubuh setiap individu berbeza.

"Wanita hamil juga digalakkan menghadiri kelas persediaan menyambut kelahiran bersama jurulatih khas. Jika sebelum ini, anda berjoging selama 45 minit, kali ini cuba berjalan 'Uphill' 30 minit. Kalau sudah biasa buat 'Circuit training' dengan berat, kali ini kurangkan berat dan buat perlahan sikit.

Klik untuk gambar besar

"Selain itu pastikan minum air dua hingga tiga liter sehari bagi mengelakkan kekurangan air dalam badan," ujarnya yang ditemui di majlis melenggang perut mengikut adat istiadat Diraja Melayu yang berlangsung di Istana Nurul Jannah di Changkat Tunku, Kuala Lumpur, baru-baru ini yang turut dihadiri ibu mentuanya, Tunku Dara Tunku Tan Sri Naquiah.

Kata Sarimah, jika wanita hamil sudah biasa bersenam dan tiada masalah kesihatan, boleh untuknya meneruskan aktiviti itu. Perkembangan lain, Sarimah akan mengumumkan jantina bayi dalam kandungan pada majlis yang akan diadakan pada 27 Mei ini.

"Menurut kajian sains dan penyelidikan membabitkan ibu mengandung, digalakkan bersenam setiap hari untuk mengelakkan atau mengurangkan sakit badan, lemah, 'gestational diabetes', obesiti bayi dan kemurungan selain dapat membantu memudahkan proses bersalin.

"Saya sudah menjalani pemeriksaan untuk mengesan jantina bayi dalam kandungan. Doktor beritahu bayi dalam kandungan saya membesar dengan sihat. Saya sangat teruja dan berdebar menanti kelahirannya nanti," jelasnya.

Walaupun sarat, Sarimah berusaha menjalani ibadah puasa pada minggu pertama Ramadan. Namun, dia terpaksa akur dengan saranan doktor kerana menghidap demam bronkitis selama lima hari.

"Doktor tidak membenarkan saya berpuasa kerana tekanan darah menurun dan badan kekurangan air pada hari pertama dan kedua saya cuba berpuasa. Saya terpaksa akur dengan arahan doktor kerana kesihatan bayi dalam kandungan perlu diutamakan," katanya.

Sarimah yang berkahwin dengan cucu Yang di-Pertuan Besar Negeri Sembilan ke-10, Tunku Nadzimuddin Tunku Mudzaffar atau Tunku Jamie pada 2 April 2015 itu turut berkongsi tiada masalah masuk dapur untuk menyediakan juadah sahur suaminya setiap hari.

"Saya memang cerewet bab makan minum suami. Dia juga tidak suka makanan terlalu berat ketika bersahur. Biasanya saya akan sediakan roti gandum penuh, telur dadar dan minimum protein supaya badannya bertenaga sepanjang hari," tuturnya.

www.myartis.com / Sumber & foto: Harian Metro & Instagram Sarimah Ibrahim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


INSIDEN REMPUHAN DI MINA - NABIL AHMAD SELAMAT

Semua sedia maklum bahawa pelawak dan pengacara, Nabil Ahmad atau nama sebenarnya Ahmad Nabil bin Ahmad, 32, kini sedang berada di Makkah bagi mengerjakan ibadah haji.

Dan baru-baru ini telah berlakunya satu insiden rempuhan sewaktu jutaan umat Islam menunaikan ibadah Melontar Jamrah di Mina. Insiden tersebut setakat ini telah mengorbankan 453 orang.

Nabil bagaimanapun memberitahu yang dia dalam keadaan selamat sewaktu berlaku insidennya tersebut.

Klik gambar untuk size besar

Ini kerana menurut Nabil, dia tidak berada di tempat kejadian ketika insiden rempuhan di Mina.

Tambah Nabil, dia dan kumpulan jemaah haji lain dari Malaysia masih berada di Makkah dan akan ke Mina untuk melontar jamrah malam ini selepas Isyak waktu tempatan.

"Alhamdulillah, saya bersama kumpulan jemaah lain berada dalam keadaan selamat kerana kami akan keluar melontar jamrah di Mina selepas waktu Isya' di sini," ujar Nabil menerusi aplikasi WhatsApp.

Nabil turut melahirkan rasa sedih dan pilu di atas kematian jemaah haji lain dalam tragedi itu.

"Saya terkejut apabila dimaklumkan perkara terbabit. Bagaimanapun, tidak ada apa perlu ditakutkan kerana ajal dan maut adalah kuasa Allah SWT.

"Doakan semoga saya dan jemaah lain diberi kekuatan untuk menyempurnakan ibadah ini," jelasnya.

Nabil yang bertolak bersama 20 jemaah lain pada 19 September lalu dijangka pulang ke tanah air pada 30 September ini.

Sumber: myMetro

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


REZA HASBI BERSYUKUR ISTERI BEBAS WABAK, BAYI DALAM KANDUNGAN SIHAT

"Alhamdulillah isteri dah boleh keluar pada Ahad, syukur semua selamat cuma simptom hilang deria rasa tu ada lagi selain dia mengadu cepat rasa penat. Buat masa ni dia tinggal di hotel dulu sebab ahli keluarga yang lain masih lagi kuarantin.

"Rabu ini baru mereka potong gelang," jelas pelakon Reza Hasbi yang meluahkan rasa syukur apabila isterinya, Rose Darlila Roseli disahkan bebas Covid-19.

Lebih melegakan Reza apabila mengetahui keadaan kandungan isterinya yang sedang hamil tiga bulan juga dalam keadaan baik dan sihat.

Terdahulu Reza memberitahu isterinya menjalani kuarantin di Pusat Kuarantin dan Rawatan Covid-19 (PKRC) di Taman Ekspo Pertanian Malaysia Serdang (Maeps), Sedang sebelum dipindahkan ke Hospital Sungai Buluh disebabkan mengalami simptom sesak nafas.

Reza atau nama sebenarnya Muhamad Ridzuan Hasbullah yang kini berada di Kuala Kangsar, Perak berkata dia sudah tidak sabar untuk menemui isterinya itu.

Klik untuk gambar besar

"Kami pasangan jarak jauh, isteri saya berada di Subang dengan keluarga dia dan anak pertama kami sementara saya di Kuala Kangsar. Saya nak balik tapi ada saja halangan, dapat tawaran penggambaran pula. InsyaAllah saya akan ke KL nanti untuk bawa isteri balik berehat di kampung," ujarnya.

Dalam pada itu bercerita tentang kerjaya seni, Reza bersyukur apabila dia mula menerima banyak peluang berlakon: "Alhamdulillah apabila produksi dah mulakan dibenarkan beroperasi saya ada terima tawaran berlakon.

"Saya banyak dapat job penggambaran di Gopeng, Perak... setakat ini ada tiga telemovie. Saving pun okay masih dapat menampung kehidupan kami sekeluarga," katanya.

Untuk makluman, Reza berkahwin dengan Rose Darlila pada 2015 dan hingga kini mereka dikurniakan dua anak lelaki, Muhammad Rifqi Danial, 5, dan Muhammad Rafie Daiyan dua tahun tujuh bulan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAJLIS PERSANDINGAN LAN KRISTAL..

Majlis Persandingan Lan Kristal dan Ain yang diadakan di Kampung Seri Aman, Batu 13, Puchong, Selangor. Semoga kekal hingga ke anak cucu. Amin...!Klik untuk gambar besar..Kredit to: redmoskito(\__/)(='.'=)(")_(")www.myartis.com 2009


BATAL SESI IG LIVE - CAPRICE AKUI DAH PENAT, SERAH SEMUA KEPADA ALLAH

"Minta maaf guys, ada orang yang sudah buat laporan polis dan Caprice tak dapat buat Live (siaran langsung) pukul 10 malam ini. Insya-Allah the truth will be revealed by itself (kebenaran akan terbongkar dengan sendiri)," kata penyanyi rap, Caprice yang memaklumkan dia membatalkan hasrat muncul dalam sesi Instagram (IG) Live, malam tadi bagi memberi penjelasan berhubung kontroversi misi kemanusiaan membantu rakyat Gaza di Palestin.

Caprice atau nama sebenarnya, Ariz Ramli, 32, mendakwa keputusan itu dibuat susulan laporan polis yang dibuat terhadapnya. Caprice turut menampilkan salinan siaran media yang dikeluarkan Polis Diraja Malaysia (PDRM) berhubung kenyataan Caprice mempersoalkan tindakan Ustaz Ebit Lew pada misi kemanusiaan di Gaza, Palestin, baru-baru ini.

Melalui entri susulan yang dikongsi beberapa minit kemudian, Caprice yang meluahkan rasa kecewa, mendakwa wujud salah guna kuasa dalam situasi yang berlaku ketika ini. Caprice mengaku mahu melupakan pengalaman pahit yang dilaluinya itu.

"Saya memilih untuk teruskan kehidupan demi kebaikan diri sendiri. Saya sebenarnya masih belum pulih dengan pengalaman pahit ini. Tetapi Insya-Allah, suatu hari nanti, saya pasti beroleh ketenangan daripada aspek fizikal dan mental," ujarnya.

Klik untuk gambar besar

Caprice dalam hantaran berlainan mengakui sudah penat dengan situasi yang dilalui. Biarpun sudah mengakui dan memohon maaf atas segala kesilapan, dia tetap berasa kecewa memandangkan masih ada pihak menggunakan kuasa untuk menyembunyikan kesalahan tertentu. Situasi yang disifatkan kali kedua tersebut cukup memenatkan. Dalam pada itu, Caprice juga mengatakan akan memperbaiki dirinya agar menjadi lebih baik.

"Saya sudah penat. Caprice dah minta maaf dan tak nak keruhkan keadaan lagi, tapi kita sangat kecewa dengan pihak-pihak yang berguna kuasa untuk sembunyikn orang lain. Ini adalah kali kedua perkara macam ini berlaku tahun ini, saya dah cukup penat dan serah semua kepada Allah. Saya memilih untuk memperbaiki diri, saya masih belum 'sembuh' dengan apa yang berlaku tetapi Insya-Allah, mental dan fizikal saya akan menjadi lebih baik selepas ini," tulisnya.

Terdahulu, penyanyi yang masih berada di Mesir itu memaklumkan mahu membuat pendedahan mengenai kisah di sebalik kontroversi tercetus membabitkan misi bantuan ke Gaza itu pada pukul 10 malam ini. Namun poster berkaitan pendedahan serta makluman di IG Live bersama dua individu misteri sudah dipadamkan.

Petang semalam, Ebit Lew membuat laporan polis bagi menyangkal dakwaan dan tuduhan tidak berasas terhadap dirinya berhubung misi kemanusiaan membantu rakyat Palestin di Gaza, baru-baru ini.

Ustaz Ebit bagaimanapun tidak menyatakan secara terperinci butiran laporan dibuat di Ibu Pejabat Polis Daerah (IPD) Dang Wangi, sebelum menyatakan akan memperjelaskan isu berkenaan hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA CIK B JADI PELAWAK PULA, SELEPAS BERGELAR PELAKON & PENYANYI

Anak kepada usahawan kosmetik, Datuk Seri Vida iaitu Cik B nampaknya mahu mencuba nasib sebagai pelawak pula dengan menyertai Muzikal Lawak Superstar musim kedua (MLS2), selepas menceburi bidang lakonan dan nyanyian.
Mahu melakukan sesuatu yang tidak pernah dilakukannya, Cik B berkata dia mahu mencabar dirinya menyertai program itu dengan melakukan skesta komedi sambil menyanyi yang tidak pernah dilakukan sebelum ini.

Cik B atau nama sebenarnya, Nur Edlynn Zamilleen Muhammad Amin, 15, turut teruja apabila ibunya memberikan sokongan penuh untuk dia bersaing dalam pertandingan tersebut.

Klik untuk gambar besar

"Saya gembira kerana bukan senang untuk masuk ke Muzikal Lawak Superstar ini, lagipun ibu beri galakan dan sokong apa juga keputusan saya. Saya sahut cabaran dalam bidang ini dan nak tonjolkan kelainan dengan serlahkan sisi komedi selain menyanyi dalam program ini," katanya.

Dalam Muzikal Lawak Superstar musim kedua (MLS2), Cik B akan bergandingan dengan pasangan pelawak iaitu Chiwan dan Achok Chilok dengan membentuk kumpulan baharu yang diberi nama ABC.

Program Muzikal Lawak Superstar musim kedua (MLS2) bakal bersiaran pada Jumaat jam 9 malam di Astro Warna HD (107) dan Astro Warna (127). Muzikal Lawak Superstar musim kedua (MLS2) masih mengekalkan format '2 pelawak + 1 selebriti' bagi setiap kumpulan.

Selain itu, pelakon popular iaitu Nur Fazura, Zul Ariffin dan Datuk Awie berperanan sebagai juri tetap program lawak itu. Program Muzikal Lawak Superstar musim kedua (MLS2) menampilkan sebanyak 13 kumpulan bertanding bagi merebut gelaran juara.

Sementara itu, juara musim pertama iaitu kumpulan J-Born yang dianggotai Khir Rahman, Joey Daud dan Vicha turut memberikan saingan. Namun, Vicha tidak dapat memberikan komitmen terhadap pertandingan ini dan tempatnya digantikan dengan pelawak Man Raja Lawak.

Antara selebriti yang terlibat dalam Muzikal Lawak Superstar musim kedua (MLS2) adalah Fakhrul UNIC, Khir Rahman, Syura, Keena Mentor, Cik B, Azmi Caliph Buskers, Johan Asaari, Ezlynn, Roy Azman, Zahid AF, Mark Adam, Lan Solo dan Fiza Thomas.

13 kumpulan bersaing dalam Muzikal Lawak Superstar 2:

UNI - Fad Bocey, Atu Zero, Fakhrul UNIC

J-BORN - Man Raja Lawak, Joey Daud, Khir Rahman

STAMP - Tapai Gegar Lawak, Che Mat, Syura

GOJES - Mie Raja Lawak, Tauke Jambu, Keena Mentor

ABC - Chiwan Chilok, Achok Chilok, Cik B

HEART - Danial Lawak Solo, Ezad Lazim, Azmi Caliph Buskers

TERUNA - Ilham Abata, Din Raja Lawak, Johan Asaari

ZOMBI - Wan Gegau, Wan XOXO, Ezlynn

VIRAL - Ali Puteh, Mamak Puteh, Roy Azman

ZUZUZU - Nizam Jentik Jentik, Filzah, Zahid AF

MASHUK - Syuk, Achey Bocey, Mark Adam

LEKLU - Ewan Lopez Raja Lawak, Jaly Skool of Lawak, Lan Solo

JAGO - Chot XOXO, Yus Skool of Lawak, Fiza Thomas

PUPPET - Shariff Zero, Rul Puppet, Wan Puppet

www.myartis.com / Sumber & foto: mStar & Instagram Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELAJAR BERHIJAB - APRENA JALANI RAWATAN KESUBURAN, TERTEKAN BELUM DIKURNIA ZURIAT

"Sudah tentu saya tertekan kerana masih belum dikurniakan anak walaupun sudah lama berkahwin. Saya memang inginkan anak, tetapi masih belum ada rezeki lagi. Saya percaya kepada segala aturan Allah.

"Alhamdulillah, ramai yang memberi kata dorongan dan doa yang baik-baik," ujar pelakon Aprena Manrose, 28, yang mengakui tertekan apabila belum lagi dikurniakan cahaya mata, meskipun sudah empat tahun mendirikan rumah tangga.

Bagaimanapun, Aprena atau nama sebenarnya Wan Syahera Putri Aprena Wan Syahman berkata dia belum pernah berdepan tekanan emosi dan ramai yang memberikan kata-kata sokongan terhadapnya.

Dalam pada itu, Aprena berkongsikan dia kini menjalani rawatan kesuburan di sebuah hospital swasta sejak bulan lalu dan memohon orang ramai mendoakan agar dipermudahkan dikurniakan zuriat.

Klik untuk gambar besar

"Saya juga telah menjalani rawatan kesuburan di sebuah hospital swasta pada bulan lalu dan masih diteruskan untuk bulan ini. Jika saya berjaya mendapatkan anak saya akan kongsi berkenaan rawatan yang dibuat. Sekarang saya hanya mohon doa agar dikurniakan rezeki anak," katanya.

Sejak kebelakangan ini, penampilan Aprena yang dilihat berhijab itu telah mengundang tanda tanya netizen. Aprena berkata dia dalam proses belajar sejak Ramadan lalu namun mengakui belum berhijab sepenuhnya.

"Ya, saya sedang belajar untuk bertudung. Sebab itu, saya tidak mahu bercakap apa-apa (tentang berhijab) kerana tidak tahu bagaimana masa depan. Saya masih terima tawaran lakonan yang tidak bertudung sebab memang sudah dijanjikan sebelum ini," jelas Aprena yang belajar berhijab sejak Ramadan lalu.

Untuk makluman, Aprena mendirikan rumah tangga Mohd. Afiq Hazman pada tahun 2016. Aprena merupakan anak kepada Raja Dangdut, Iwan yang kini sudah meninggalkan dunia dangdut dan beralih ke muzik ketuhanan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASIH TUNANGAN NADIA - TAUKE HARAP HASRAT KAHWIN TAK TERTANGGUH LAGI

"Ikatan pertunangan kami masih lagi terjalin dengan baik, jadi berita mengatakan kami sudah putus adalah tidak benar," kata pelawak Tauke yang menegaskan ikatan pertunangan bersama wanita pilihannya yang dikenali sebagai Nadia sejak Disember 2015 masih utuh.

Tauke atau nama sebenarnya Zamatul Amri Zakaria menjelaskan, banyak faktor dalaman menyebabkan hasratnya untuk mendirikan rumah tangga tertangguh, namun beliau tetap berharap dapat mengakhiri zaman dudanya pada tahun ini juga.

"Kalau boleh, semestinya saya ingin semua urusan dipercepat dan dipermudahkan, namun kita hanya mampu merancang.

"Perkahwinan bukanlah perkara remeh kerana ia membabitkan banyak perkara dan juga keluarga. Semuanya harus diselesaikan dengan baik kerana pelbagai pihak turut terbabit, jadi doakan semuanya berjalan dengan lancar.

"Saya sendiri berharap dapat berkahwin dalam tahun ini juga kerana tidak mahu hasrat itu tertangguh lagi," jelasnya.

Berita pertunangan Tauke berlangsung secara tertutup pada Disember 2015 di rumah keluarga perempuan di Terengganu, namun ia dikongsi menerusi laman Facebook sebuah stesen radio swasta.

Klik untuk gambar besar

Bercerita mengenai perkembangan kerjaya, selepas dua tahun pemergian Pak Yus, Tauke mengaku belum bertemu gandingan serasi dengannya.

"Bukan mudah untuk mencari keserasian, apatah lagi saya dan arwah Pak Yus memang rapat, namun saya enggan terburu-buru.

"Kalau saya rasa sesuai (dengan mana-mana pelawak), namun peminat tidak dapat menerima lawak kami, tiada gunanya juga," tuturnya.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


PENDARAHAN BANYAK, BAPA TERPAKSA DIBEDAH KALI KEDUA - PU RAHMAT MOHON DOA

Menerusi laman Instagram, pendakwah bebas, Pencetus Ummah (PU) Rahmat Ikhsan telah mengesahkan bapanya, Mohd Sofyan Mansor terpaksa menjalani pembedahan kali kedua selepas mengalami pendarahan yang banyak. PU Rahmat berharap agar urusan bapanya yang kini dimasukkan ke Institut Jantung Negara (IJN) dipermudahkan serta bapanya kembali sembuh.

"Ayah saya mengalami pendarahan yang banyak. Doktor mengambil keputusan melakukan pembedahan kali kedua. Mohon doa agar ayah saya kembali sembuh seperti biasa. Ya Allah permudahkanlah urusan Mohd Sofyan Mansor, bantulah pembedahan dan kesembuhan buat bapa saya," tulisnya.

Terdahulu, PU Rahmat memaklmkan bapanya sebelum ini dipindahkan ke IJN dari Hospital Serdang untuk menjalani pembedahan tersebut. Namun PU Rahmat tidak memberitahu secara terperinci pembedahan serta penyakit yang dialami bapanya. Rata-rata mendoakan agar bapanya segera sembuh dan dipermudahkan segala urusan pembedahan itu.

Klik untuk gambar besar

www.myartis.com / Sumber: Astro Gempak & PU Rahmat

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GEMPAK - NORAIDA, ISTERI SKANDAL ADI PUTRA KENA CERAI

Memang gempak apabila Amiruddin Othman, 56, semalam mengaku telah menceraikan isterinya Noraida Abdul Rahman, iaitu wanita yang didakwa berskandal dengan pelakon Adi Putra.

Artikel terdahulu:

KOLEKSI GAMBAR 'HOT' NORAIDA ABD MUTALIB

Menurut Amiruddin, sebelum cerai dilafazkan, mereka berdua keluar makan dan bersiar-siar sekitar kawasan bandar sebelum pulang ke rumah.

Pengakuan Noraida di Twitter
Klik untuk baca...

"Selepas berbincang dari hati ke hati dan mempertimbangkan semuanya, saya melafazkan cerai talak satu kepada Noraida.

"Dengan apa yang berlaku setakat ini saya mendapat tekanan yang teruk, bukan saja dari keluarga tetapi juga daripada masyarakat. Hubungan saya dengan keluarga menjadi tegang. Ikatan perkahwinan saya selama ini hancur begitu saja," ujarnya dipetik sebagai berkata pada media.

Dakwa Amirudin, lafaz cerai talak satu dilakukan di kediaman mereka di Johor Bahru, antara jam 4.30 hingga 5 pagi dua hari lalu.

"Noraida menerima dengan hati terbuka walaupun masing-masing sedih kerana rumah tangga yang kami bina selama 10 tahun runtuh," katanya.

Beliau ditemui selepas menyerahkan surat representasi atau rayuan terhadap hasil siasatan 'no further action' (NFA) ke pejabat peguam negara di Putrajaya. Ketika menyerahkan surat itu, beliau hadir bersama peguamnya Muhammad Hasif Hasan dan Kassim Osman.

Untuk info, mereka telah mendirikan rumah tangga selama 10 tahun dan dikurniakan seorang anak bernama Noor Fasha Dania yang kini berusia tujuh tahun.

Noraida ketika hadir sidang akhbar baru-baru ini...


LADY GAGA & ULSER TETAMU BILL CLINTON

Lady Gaga, Bono (U2), Usher dan The Edge adalah antara jemputan yang akal tampil dalam persembahan acara A Decade of Difference: A Concert Celebrating 10 Years of the William J. Clinton Foundation yang ditubuhkan oleh bekas presiden Amerika Syarikat, Bill Clinton.Acara tersebut bakal berlangsung di di Hollywood Bowl, Los Angeles pada 15 Oktober 2011. ia juga akan disiarkan secara langsung di ClintonConcert.Yahoo.com."Saya bangga kerana beberapa bintang ternama ini sudi memberi sokongan kepada yayasan yang saya tubuhkan ini," katanya dipetik sebagai berkata."Yayasan yang ditubuhkan ini adalah bagi meningkatkan taraf hidup penduduk masyarakat di seluruh dunia."Yayasan ini berusaha untuk menurunkan biaya rawatan Aids dan HIV, memerangi pemanasan global, memperkuatkan ekonomi, mempermudah akses pendidikan, kesihatan dan menyediakan pelatihan dan pendanaan bagi usahawan kecil," katanya lagi kepada Spalshnews.com.


"SAYA PERLU BERLAKON UNTUK CARI WANG RAWAT KANSER" - MAK JAH

Pelakon veteran Mak Jah atau nama sebenarnya, Maimunah Ahmad, 68, akui dirinya kekurangan menerima tawaran berlakon gara-gara mendedahkan mengenai penyakit kanser rahim yang dihidapinya tahun lalu.

Menurut Mak Jah, dia bimbang terputus punca pendapatan yang digunakan untuk menanggung kos rawatan dan ubat-ubatan penyakit yang dihidapi itu.

"Sekarang kurang tawaran berlakon kerana orang takut nak ambil saya, mungkin sebab saya dedahkan pada tahun lalu yang saya mengalami penyakit kanser. Ramai produksi sangka saya sudah tidak mahu berlakon.

"Kalau boleh saya ingin terus berlakon kerana dapat jumpa kawan-kawan dan tidak mahu terlalu fikir tentang penyakit. Lagi pula saya memerlukan wang untuk kos ubat-ubatan setiap bulan berjumlah RM2,500," ujar Mak Jah dipetik sebagai berkata.

Sementara itu, kata Mak Jah, dia perlu mencari punca pendapatan lain bagi menampung kos perbelanjaan ubat-ubatan tersebut jika ia tidak mencukupi.

"Saya dapat bantuan Baitulmal berjumlah RM300 setiap bulan dan jumlah itu digunakan untuk bayar untuk sewa rumah. Anak saya juga ada beri duit RM500 setiap bulan untuk belanja makan.

"Cuma yang saya risaukan kos ubat untuk kanser, kencing manis dan darah tinggi yang berjumlah RM2,500 setiap bulan sahaja yang perlu dicari. Bulan lepas saya ada berlakon dengan produksi Haji Zil (Zeel Production) dapat juga menampung belanja ubat untuk bulan ini," jelasnya.

Bercerita tentang kesihatannya, Mak Jah yang mendapatkan rawatan di Hospital Kuala Lumpur berkata, penyakit kanser yang dihadapinya belum lagi ke tahap yang perlu menjalani rawatan kemoterapi.

Katanya, penyakit itu masih boleh sembuh jika dia mengambil ubat-ubatan yang betul dan amalan makanan yang sihat.

"Kanser baru tahap satu dan doktor beritahu boleh sembuh jika saya makan ubat-ubat yang betul selain mengutamakan makanan sihat.

"Setakat ini, saya masih rasa sihat seperti biasa cuma kadang-kala rasa lemah. Buat masa ini saya belum lagi buat rawatan kemoterapi," katanya.

Bagi yang ingin menghulurkan bantuan boleh menyumbang ke akaun Maimunah Binti Ahmad 14-256-02-013518-1 (Bank Islam).

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PLAT 'F1' KINI MELEBIHI RM1 JUTA - DATUK SERI VIDA 'SAKIT HATI'

"Memang saya ada bida tapi saya dapat tahu ada bidaan lebih tinggi, sakitnya hati," kata Pengasas Vida Beauty, Datuk Seri Dr Hasmiza Othman atau Datuk Seri Vida mengenai bidaan nombor pendaftaran 'F 1'.

Difahamkan, nilai bidaan nombor tersebut kini sudah melebihi RM1 juta dan ia disahkan oleh Ketua Pengarah Jabatan Pengangkutan Jalan (JPJ), Datuk Seri Ismail Ahmad, yang menjangkakan ia akan melebihi angka tersebut.

Bagaimanapun, bila ditanya Datuk Vida mengakui dia kini sedang menilai semula bidaannya. Namun dia enggan mendedahkan jumlah sebenar tawarannya bagi nombor pendaftaran itu.

"Saya nak barang tu (nombor pendaftaran 'F 1') tapi jadi mahal pula. Geram saya.

"Dia 'relate' (berkaitan) kepada produk saya Pamoga Qu Puteh kerana sayalah pencetus produk minuman kesihatan lapan tahun dulu.

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"Saya 'struggle' (berusaha keras) untuk buat minuman kesihatan macam ini. Lepas tu ramai orang ikut, tiru-tiru.

"Formula nombor satu sebenarnya, 'I love to be number one' (Saya suka menjadi nombor satu) dan nak jadikan dia 'number one' sokmo (nombor satu sepanjang masa)," ujarnya dipetik sebagai berkata.

Untuk info, bidaan untuk nombor pendaftaran bermula 'F 1' akan tamat esok manakala nombor pendaftaran bermula 'V' bermula 15 Julai nanti.

Sumber: Hmetro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AINA ABDUL TERTEKAN DIKECAM GARA-GARA SOKONG BUSANA KEL WEN: "ORANG PERSOAL AGAMA SAYA"

Ketika acara Kuala Lumpur Fashion Week (KLFW), seorang pereka fesyen yang dikenali sebagai Kel Wen dilihat mengenakan songkok dan sampin tetapi dalam keadaan separuh bogel. Tindakannya itu telah menerima kecaman netizen yang mendakwa pereka tersebut telah mencabul pakaian kebangsaan.

Bukan itu sahaja, penyanyi Aina Abdul turut menerima tempias isu tersebut selepas didakwa menyokong pereka fesyen berkenaan. Menurut sumber, penyanyi itu menutup telefon bimbitnya daripada menerima notifikasi laman sosial kerana tidak sanggup membaca atau melihat komen negatif dari netizen.

Lebih teruk lagi, pelantun lagu 'Sepi' itu turut menyatakan bahawa ramai yang mempersoalkan status agama dan kepercayaannya hanya kerana dia meninggalkan tanda suka di Instagram Kel Wen berkaitan pakaian kontroversi itu.

Klik untuk gambar besar

"Sebenarnya semenjak saya muncul memakai baju busana Behati hari itu saya tiada bagi sebarang komen kerana amat takut hendak membuka telefon…Sebab hampir setiap hari saya terima komen negatif dan kecaman yang teruk.

"Orang terlalu marah sehingga mempersoalkan agama dan kepercayaan saya. Mereka tuduh dan cakap saya tak tahu agama dan sebagainya. Ia benar-benar menyedihkan saya," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENA DEMAM PANAS - AC MIZAL TELANTAR DI HOSPITAL

Memandangkan keadaan cuaca yang sangat teruk dengan jerebu dan kepanasan suhu yang agak mencabar, ramai yang telah jatuh sakit. Salah seorang selebriti terkemuka, Dato' AC Mizal juga baru-baru ini telah terkena kesan daripada cuaca buruk ini, sekaligus jatuh sakit.

"Dia tiba-tiba kena demam panas. Mungkin disebabkan cuaca. Tapi, Alhamdulillah kerana kondisinya semakin baik dan doktor pun sudah berikan suntikan," kata isteri AC sendiri, Datin Emylia Rosnaida yang dihubungi menerusi aplikasi WhatsApp.

Klik gambar untuk size besar

Pada hujung minggu ini, AC sekali lagi akan muncul di kerusi pengkritik bersama-sama Dato' Ramli MS dan juga Ogy Ahmad Daud.

Kami doakan keadaan AC akan bertambah baik, sekaligus mampu memberikan kritikan terakhir buat para finalis di Konsert Akhir AF2015 Ahad ini.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JOJET HANYA PELIK, BUKAN SAKIT MENTAL - MAN BAI

"Jojet okey, cuma dia tiada gigi buat mukanya nampak kecut. Cara pemakaiannya juga santai kerana dia biasanya suka mengenakan jubah.

"Dia juga lebih banyak menghabiskan masa di rumah menjaga bapanya di Kuang, Selangor.

"Saya pernah ke rumah mereka dan masuk bilik Jojet. Keadaannya bersih terjaga rapi," ujar penyanyi utama kumpulan Gersang, Man Bai, sekaligus menolak dakwaan pemain dram kumpulannya iaitu Jojet mengalami masalah mental.

Dakwa Man Bai, Jojet sihat serta masih siuman dan hanya sesekali berperangai pelik.

"Kadangkala saya sendiri hairan apabila ambil dia untuk sesi latihan, dia akan berbual seorang diri.

"Malah saya tanya dia, apa kau berbual ini Jojet? Sebenarnya dia tiada kawan. Apabila jumpa kami semua, dia main dram.

"Kami hairan juga dengan sikapnya. Apabila balik rumah, saya tanya Kid kenapa dengan Jojet, jawab Kid, Jojet sebenarnya mengada-ngada nak bermanja dengan kami. Dari situ saya faham dia sangat teruja apabila dapat berjumpa kami semula," tambahnya dipetik sebagai berkata.

"Jojet juga memasak untuk bapanya, bawa ke hospital dan sebagainya. Dia okey dan boleh diharap.

"Kalau tak normal, dia pasti tak boleh main dram. Kami bagi dia klip dram untuk dengar tempo lagu seperti lagu B29," katanya lagi. - NST

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI DISANTAU, DISIHIR - SAFIEY ILLIAS ALAMI 'BIPOLAR DISORDER'

"Sayang mak dan ayah . Semoga mak dan ayah saya sentiasa sehat dn mendapat redha Allah . Terima kasih mak dan ayah sebab sentiasa ada waktu susah dan senang. Sewaktu saya depresi, bertarung dengan bipolar disorder, mak dan ayah puas hantar berubat sana sini. Ingat lagi jam 3 pagi terbangun tido, mak tengah baca yaasin. Baru lepas solat hajat dan tahajud. Bagi saya minum mengharapkan saya sihat. Boleh bisnes mcm biasa," kongsi Safiey Illias.

Tambahnya, selama enam bulan dia jadi macam orang gila dan blur. Malah katanya mandi pun tak mahu. Makan ikut mood. Tidur tak menentu. Ada kala mood happy, ada kala mood boleh jadi marah-marah dan tiba-tiba sedih.

"Saya jadi lara. Saya jadi lain sangat2. Anti sosial. Takut jumpa orang. Tak ada keghairan pada apa jua aktiviti.

"Lama saya sturggle nak cari diri saya yang dulu, nak cari happy yg dulu. Ditimbun dengan pelbagai masalah dan beban serta pengkhianatan.

Klik untuk gambar besar

"Hari2 mak ayah doa, harap cepat sihat. Boleh bisnes balik. Belum campur dengan segala unsur santau dan sihir. Macam2 lah saya hadap," tulisnya.

"Sampai bila dibelenggu depresi ini. Tak akan hari2 fikir bila Izrael nak datang menjemput mati. Masa tu memang dah tak ada harapan. Nak bahagia mahupun berjaya. Mereka, terus tertawakan saya.

"Sabarlah, esok pasti akan ada pelangi muncul. Bukanlah sekadar mengharap Izrael bertanya khabar. Doakan saya sihat dan boleh bisnes semula! Amin!" tambahnya yang bersyukur dengan usaha tanpa jemu ibu bapanya, dia akhirnya makin pulih dan terus mahu bangkit kembali.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEBULAN BEBAS, AISHAH KONGSI PENGALAMAN: "ADAKAH KALI TERAKHIR TATAP WAJAH TERSAYANG"

"Hari ini (semalam) cukup sebulan sudah sejak saya disahkan positif Covid-19. Sebulan lalu, selepas 10 hari demam mula merasakan pernafasan semakin susah. Allah SWT saja yang tahu perasaan saya ketika itu. Saya masih ingat ingat detik pintu ambulans ditutup dan wajah anak-anak saya semakin jauh bila ambulans bergerak.

"Ketika itu saya cukup takut dan tertanya-tanya sama ada inikah kali terakhir saya akan menatap wajah kesayangan ini. Ia bukan sekadar demam selsema biasa, ia penyakit yang memisahkan kita dari orang yang kita kasihi... apabila terkapar di atas katil hospital baru kita sedar bahawa kita menghadapi bukan saja penyakit yang ganas tetapi menghadapinya berseorangan.

"Bagi saya itu yang paling parah, tangan saya ni dah lebam biru dicucuk untuk dapatkan darah dan masukkan antibiotik... itu saya boleh pasrah tapi paling mengerikan berhadapan dengan penyakit ini berseorangan dirawat oleh total stranger (orang tidak dikenali).

"Yang paling penting jangan lambat ke hospital sekiranya oksigen level anda turun melepasi 94 peratus. Ini sangat kritikal yang akan menentukan keupayaan melawan virus ini. Terima kasih di atas doa dan sokongan moral selama ini. Jaga diri semua," kata penyanyi Aishah yang berkongsi pengalaman dijangkiti Covid-19, selepas genap sebulan bebas daripada wabak tersebut menerusi laman Instagram pada Khamis.

Klik untuk gambar besar

Nampaknya pengalaman dijangkiti Covid-19 kira-kira sebulan lalu benar-benar menginsafkan dan meninggalkan kesan cukup mendalam buat Aishah. Ini kerana Aishah atau nama sebenar Wan Aishah Wan Ariffin, 56, masih teringat detik menakutkan semasa dibawa menaiki ambulans kerana terbayangkan mungkin itu pertemuan terakhirnya dengan keluarga.

Penyanyi lagu 'Janji Manismu' disahkan positif Covid-19 pada 31 Ogos lalu selepas menjalani ujian calitan di sebuah pusat perubatan swasta. Dia dikejarkan ke Hospital Ampang, Selangor dan menerima rawatan selama dua minggu berikutan paras oksigen merosot.

Sementara itu, Aishah berkata Covid-19 bukan sahaja memberi kesan kepada kesihatan tubuh, malah turut mengganggu emosi dan mental pesakit. Ini kerana mereka yang dijangkiti perlu kuat melawan virus itu sendirian tanpa sokongan keluarga terdekat. Dalam pada itu, Aishah turut menasihati mereka yang sedang berdepan jangkitan Covid-19 supaya berwaspada dengan keadaan kesihatan tubuh dan segera ke hospital jika keadaan semakin merosot.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


15 GAMBAR RESEPSI PERKAHWINAN ZAHIRAH & AIMAN

Sama cantik sama padan, macam pinang dibelah dua.

Begitulah pembayang bagi pasangan pengantin baru Zahirah MacWilson dan Aiman Hakim Ridza ketika majlis resepsi mereka malam semalam.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RIHANA OKSANA NAFI DAKWAAN JUAL CINCIN PERKAHWINAN

Sebelum ini menerusi laporan portal Daily Mail UK, bekas Ratu Cantik Rusia, Rihana Oksana Gorbatenko dikatakan terpaksa menggadai cincin perkahwinannya bernilai RM1.05 juta untuk menampung bil perubatannya akibat ditinggalkan ketika hamil 4 bulan.

Ketika itu beliau begitu terdesak untuk mencari wang bagi membiayai kos perubatan di Switzerland dan hampir keguguran. Rihana mendakwa terpaksa menjual cincin rekaan Jacob Arabo iaitu sama seperti dipakai oleh Victoria Beckham tiga kali kurang daripada nilai asalnya.

Namun, menerusi komen terbarunya di laman Instagram, Rihana telah menafikan dakwaan dia telah menjual cincin perkahwinannya. Rihana menjawab pertanyaan daripada beberapa netizen yang mempersoalkan bagaimana beliau masih mampu hidup mewah dan bercuti di Paris. Menurut Rihana, dakwaan itu hanya khabar angin sahaja dan beliau tidak pernah memberikan kenyataan sahih kepada mana-mana pihak media.

Terdahulu, Rihana mendakwa dia dan anaknya tidak bertemu dengan Sultan Muhammad V sejak Disember tahun lalu dan mengetahui mengenai perceraian mereka hanya melalui internet. Rihana juga telah menuntut sebuah rumah agam bernilai RM41.2 juta dan turut meminta nafkah bulanan untuk anaknya berjumlah RM123,694 sebulan. Malah, beliau juga berkata akan mendedahkan wajah Tengku Ismail Leon Petra tidak lama lagi.

Klik untuk gambar besar

www.myartis.com / Sumber & foto: Beautifulnara & Instagram Rihana Oksana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MASUK WAD ZON MERAH - SHAHEIZY SAM ALAMI 'HYPOVENTILATION'

"Saya kena sama macam shoot Polis Evo 2 dulu, hypoventilation. Basically, oksigen kurang dalam badan, dada jadi sempit. After ambil drip sejam, terus sambung shoot, takda la serious. Dia akan sentiasa datang dan pergi. Terima kasih atas ucapan dan doa semua," jelas pelakon Shaheizy Sam, 36, mengenai keadaan terkininya.

Shaheizy atau lebih mesra di disapa Sam menerusi laman Instagram miliknya telah memuat naik gambar dirinya dimasukkan ke dalam wad zon merah. Perkongsian tersebut telah mencetus kebimbangan ramai.

Menurut Sam, dia mengalami 'hypoventilation' ketika menjalani penggambaran. Jelasnya, keadaan tersebut tidak begitu serius dan dia diberi 'green light' untuk meneruskan penggambaran selepas tempoh sejam.

Klik untuk gambar besar

Untuk makluman, Sam pernah mengalami sesak nafas dan kebas separuh badan sehari sebelum kembali ke lokasi penggambaran 'Polis Evo 2'. Jelas Sam, kejadian itu menyebabkan dia terpaksa dimasukkan ke wad kecemasan.

'Hypoventilation' berlaku apabila pernafasan yang terlalu singkat atau terlalu lambat untuk memenuhi keperluan badan. ika seseorang Hypoventilation, tahap karbon dioksida badan akan meningkat, sekali gus menyebabkan pertambahan asid dan terlalu sedikit oksigen dalam darah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'PERLEKEH' PELAJAR BUAT AMAL - INI JAWAPAN DIANA DANIELLE

Gara-gara difitnah melalui Facebook berdasarkan beberapa keping gambar dan kapsyen yang mendakwa isteri kepada Farid Kamil iaitu Diana Danielle memperlekehkan seorang pelajar yang membuat jualan amal bagi Rumah Amal Bistari, Yan, Kedah, Diana akhirnya tampil memberi penjelasan sebenar mengenai kekeliruan itu.

Dalam status terbarunya mengenai isu tersebut, Diana berkata: "Awak telah menfitnah saya secara terang terangan. Sakitnya hati bila difitnah secara halus macam ni. Awak tak berada dekat dengan saya, berani awak membuat conclusion dari jauh.

Status yang menimbulkan kekeliruan itu

"Masa student tu datang dekat saya nak jual barang untuk tujuan nak bagi pada anak yatim, saya telah menghulurkan sedekah dan saya kata tak apa saya tak nak beli barang ni, cukuplah dgn sedekah. Pelajar tu pula reply "terima kasih, semoga murah rezeki, saya jual ya." Dan dia beredar.

"Selepas dia beredar tu, saya pandang rakan saya dan tanya dia balik "jual apa? Kita tak ambik apa2 kan?". Dan itu saja yg kami kata. Tang mana yang saya perlekehkan dia? Saya bukan seperti itu. Saya dah maafkan awak dan saya harap awak janganlah buat status macam ini lagi," jelas Diana.

Haii... nampaknya tak pasal-pasal Diana kena fitnah berdasarkan 'rumusan' semata-mata, bukan berdasarkan fakta sebenar. Moga hal ini menjadi iktibar buat kita semua.

DIANA KETIKA MENGHADIRI MAJLIS AMAL

Sumber : IG Diana Danielle

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


DR MUSZAPHAR, DR HALINA & BELLA DI MAJALAH HELLO

Aksi Dr Sheikh Muszaphar, Dr Halina dan Bella dalam majalah Hello keluaran Januari. Apa yang menarik, Bella telah memberi senyuman manis dalam photo shoot  tersebut sekaligus membuat salah satu gambarnya begitu menarik.

Jom layan...

Klik untuk imej besar...


ARTIS BARU: 'ANGEL DUST' TARUHAN TERKINI LYNNZAY

Artis serba boleh Lynnzay Affandy, yang baru-baru ini menerima pelbagai respon kerana memberikan nafas baru kepada lagu nyanyian Raja Ema yang diberi tajuk JEJAKA IDAMAN 2.0, kini melangkah lagi ke hadapan apabila merancang melancarkan lagu berbahasa Inggeris bertajuk 'Angel Dust', dalam masa terdekat iaitu hasil ciptaannya sendiri.

Bersama kolaborasi dengan rapper underground terkenal yang 'Tactmatic' yang juga merupakan penggubah muzik lagu ini, Lynnzay yakin lagu ini bakal mendapat tempat di hati peminat muzik urban dan 'dance'. Keyakinan itu berdasarkan ia adalah julung-julung kalinya penyanyi yang mempunyai kelebihan dalam tarian ini melancarkan lagu ciptaan sendiri.

Klik untuk imej besar...

Untuk info, lagu JEJAKA IDAMAN 2.0 telah menarik perhatian pihak 'Neway Karaoke Outlet' untuk meletakkan versi karaoke video ini di cawangan mereka seluruh Malaysia.

Dengan kejayaan tersebut, ia meletakkan Lynnzay sebagai artis yang 'independent' atau dalam kata lainnya tidak terikat dengan mana-mana syarikat rakaman. Malah kelebihan mencipta lagu sendiri melonjakkan kreativitinya seperti Yuna, Najwa dan band Hujan kerana mempunyai peminat tersendiri.

"Saya tidak kisah jika ada mulut nakal yang membandingkan saya dengan penyanyi seperti MizzNina, Stacy dan Agnes Monica. Mungkin kebolehan saya dalam tarian sambil menyanyi membuat mereka berfikiran begitu.

"Malah gelaran 'one woman army' kerana memulakan langkah dengan pengalaman minor bersama Senoritas untuk menguruskan segala perihal dengan sendiri banyak membantu karier saya," ujar Lynnzay yang pernah mengetengahkan imej ala watak X-Men, berambut jalur putih di depan.

"Saya sedar bahawa tarian yang saya persembahkan ketika menyanyi agak agresif. Mungkin kerana itu, ramai yang berfikiran bahawa saya sedikit seksi terutamanya di dalam video muzik 'Jejaka Idaman 2.0' kerana memakai pakaian berkonsepkan 'jumpsuit' (corak kulit ular)", tambahnya yang menjadikan Ciara dan Britney Spears sebagai idola.

PREBIU LAGU 'ANGEL DUST':


INTAN LADYANA: "BERCINTA BEZA UMUR NI TAK SALAH... DIA TAK MACAM LELAKI SEBAYA DENGANYA"

"Kenal dah lama tapi mula rapat awal tahun ini. Baru beberapa bulan lalu kami bercinta. Kalau ada (bakal berkahwin) mesti akan beritahu. Tak mungkin saya tak nak beritahu.

"Sejak dariapda dulu saya suka keep in private. Tiba-tiba kalau tak jadi nanti malu. Lebih baik diam. Tak selesa cerita pasal peribadi. Bercinta dengan lelaki beza umur ni tak salah.

"Sebab tu saya ambil pendekatan tak cerita sangat," demikian kata pelakon Intan Ladyana, 38, yang memberitahu buat masa ini dia tidak selesa untuk berkongsikan secara terperinci mengenai hubungannya dengan pelakon muda Harris Alif, 21, secara terbuka kerana bimbang hubungan tersebut tidak berakhir seperti yang diinginkan.

Klik untuk gambar besar

Meskipun jarak usia 17 tahun, namun ia tidak menghalang pasangan ini untuk menjalin hubungan cinta, malah Intan tetap positif dengan pilihan hatinya itu.

Dalam pada itu, Intan berkata meskipun Harris lebih muda daripadanya namun teman lelakinya itu seorang yang matang dan sifat itu yang membuatkan dirinya tertarik dengan pelakon berusia 21 tahun itu.

"Dia lebih matang daripada usianya dan senang nak berkomunikasi. Dia faham apa yang kita nak sampaikan. Selalunya perbezaaan umur ini susah nak berkomunikasi tapi dengan dia tidak.

"Dia tak macam lelaki yang sebaya dengannya. Saya pun baru mengenali dia, jadi tak tahu sangat lebih mendalam mengenai dia. Kita pun belajar benda baru daripada orang lain.

"Memang tak ada masalah, kalau dah itu jodoh..lebih tua ke atau muda, nak buat macam mana. Tapi kalau dah memang ada keserasian dengan orang lebih berusia atau muda saya okay saja," ujarnya.

www.myartis.com / Sumber & foto: mStar, Instagram Intan Ladyana & Hariss Alif

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS VOKALIS PANJI KEMBALI KE RAHMATULLAH

Pada jam 4.10 pagi tadi, bekas vokalis kumpulan Panji, Mohd Rafi Ibrahim telah menghembuskan nafas terakhirnya di Hospital Tengku Ampuan Afzan (HTAA).

Arwah Mohd Rafi yang lebih dikenali sebagai Opie, 48, disahkan meninggal dunia selepas menderita pelbagai komplikasi penyakit termasuk hepatitis C.

Perkara itu disahkan isteri arwah Suhailiza Ahmad, 42, yang memaklumkan jenazah telah selamat dikebumikan di Tanah Perkuburan Islam FELDA Jerangau, Dungun, tengah hari tadi.

Opie sebelum ini dikejarkan ke HTAA 4 Ogos lalu selepas mengadu sesak nafas di rumahnya di Indera Sempurna, di sini, sebelum dirawat di hospital berkenaan.

Klik untuk gambar besar

Media sebelum ini melaporkan Opie yang mencari rezeki sebagai tukang paip sudah tiga bulan tidak bekerja akibat menderita pelbagai komplikasi penyakit seperti kencing manis, bengkak hati dan jangkitan kuman dalam salur makanan.

Opie pernah popular dengan album Senang pada 1993 hingga tercalon untuk anugerah Artis Baru Terbaik (Berkumpulan) pada Anugerah Industri Muzik 1993.

Penyanyi yang popular dengan lagu 'Kasih Yang Tidak Pasti' meninggalkan seorang balu dan enam cahaya mata.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


SELAMAT JALANI PEMBEDAHAN APENDIKS - UYAINA MOHON DOAKAN ANAK DALAM KANDUGAN

"Bangun tidur semalam terus rasa sakit sangat pada bahagian bawah kanan perut sehingga susah hendak bergerak. Suami terus membawa saya ke pusat perubatan dan saya ditahan di wad sebelum pembedahan," jelas pelakon Uyaina Arshad yang telah selamat menjalani pembedahan membuang apendiks di sebuah pusat perubatan di Shah Alam, Selangor pada Isnin.

Menerusi laman Instagram, Uyaina atau nama sebenarnya Saidatul Naseha Uyaina Arshad, 30, memberitahu dia mengalami sakit pada bahagian bawah perut sebelum dibawa mendapatkan rawatan oleh suaminya yang juga penyanyi Raja Syahiran.

Tambah Uyaina dia bersyukur apendiks yang dialami dapat dikesan awal dan menerima rawatan segera sebelum menjadi lebih parah: "Saya bertuah sebab apendiks itu belum pecah. Jika tidak tak tahu apa jadi. Syukur pembedahan berjalan lancar," katanya.

Klik untuk gambar besar

Uyaina yang kini hamil tiga bulan turut memaklumkan kandungannya berada dalam keadaan baik dan memohon doa agar diberi kesembuhan segera: "Mohon doa dari semua supaya Uyaina sembuh cepat dan semoga Baby sihat... Kesian Baby. Amin," tulisnya.

Untuk makluman, Uyaina dan Syahiran mendirikan rumah tangga pada 20 Disember tahun lalu. Uyaina berkongsi rasa teruja menyambut Ramadan dan Syawal kali ini sebagai seorang isteri dan bakal ibu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HUNNY MADU BERCERAI OKTOBER TAHUN LALU, TAK BAHAGIA PUNCANYA

"I am happily divorced. Saya seorang ibu tunggal kepada dua cahaya mata dan Alhamdulillah, saya baik-baik sahaja. Masih bekerja sebagai pengacara dan mungkin akan kembali menyanyi. Kesihatan Adam juga baik selepas pembedahannya. Saya tidak mahu bila umur 55 atau 60 tahun tahun, saya masih hidup dalam perkahwinan yang tidak bahagia.

"Tidak bercuti bersama-sama, buat aktiviti bersama-sama... masing-masing hidup dalam dunia kami sendiri. Sudah bertahun-tahun sebenarnya saya rasa tidak bahagia dan saya kerap bayangkan di hari tua, kami hidup dalam dunia yang berlainan walaupun duduk serumah tetapi tak berkomunikasi antara satu sama lain.

"Perkahwinan ibu bapa saya bahagia dan mereka sangat rapat dan itu yang saya idamkan untuk diri saya sendiri. Mungkin satu hari nanti saya akan jumpa orang yang sesuai dengan saya, yang lebih baik untuk saya," demikian kata pengacara dan penyanyi, Hunny Madu yang mendedahkan dia sudah bercerai dengan bekas suaminya, Khairul Azhar Abdul Wahid.

Klik untuk gambar besar

Menurut Hunny, Khairul telah menjatuhkan talak pada Oktober tahun lalu dan semenjak itu, mereka tinggal berasingan. Namun begitu, pasangan ini baru sahaja menyelesaikan segala urusan berkaitan perceraian mereka selepas anak kedua, Adam Musa selesai menjalani pembedahan pintasan jantung Julai lalu. Adam menghidap penyakit jantung kompleks, Double Inlet Left Ventricle sejak dilahirkan.

Memohon maaf kepada semua pihak terutamanya media kerana tidak bercerita mengenai perkara terbabit, Hunny menjelaskan yang keadaan kesihatan Adam menjadi sebab utama mengapa dirinya berdiam diri. Hunny juga mendedahkan sebab dia berpisah dengan bekas suami. Ujar Hunny, sudah bertahun-tahun dia rasa tidak bahagia dengan perkahwinan terbabit dan masalah komunikasi menjadi punca utama perpisahan.

Hunny berkongsi perkara terbabit di salah sebuah posting Instagram TV (IGTV) miliknya. Hunny atau nama sebarnya, Hani Farhana Mohd Hatim itu mendirikan rumah tangga dengan bekas suami pada tahun 2010. Selain Adam Musa yang dilahirkan pada tahun 2017, mereka turut mempunyai seorang anak perempuan bernama Eva Medina yang kini berusia enam tahun.

www.myartis.com / Sumber: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TIGA DEKAD BERKAHWIN - SALWA AKUI BAHAGIA, BERSYUKUR SUAMI BUKAN KAKI PEREMPUAN, LEPAK

"Saya bersyukur suami bukan kaki perempuan, jadi saya tak perlu pening kepala. Kita sebagai perempuan, pasti tahu jika suami sebegitu. Andai ada sifat itu, mudah sesebuah rumah tangga runtuh hingga bercerai-berai. Tidak menafikan, ada juga rakan saya menimpa nasib begitu. Jujurnya, perkahwinan bukan perkara yang mudah. Paling penting dalam rumah tangga adalah kejujuran.

"Disebabkan itu, saya bersyukur dikurniakan pasangan seperti abang Subadron. Dia bukan kaki perempuan dan tidak suka keluar melepak. Masanya lebih banyak dihabiskan di rumah bersama keluarga," tutur penyanyi Salwa Abdul Rahman yang bersyukur dikurniakan pasangan sempurna.

Kongsinya, perkahwinan yang dibina sejak 1991 tidak terkecuali dilanda ujian, apatah lagi buat selebriti sepertinya yang bertemu jodoh dengan pemain bola sepak. Diakui, tidak boleh dielak, pasti segelintir masyarakat melempar pandangan negatif. Lebih-lebih lagi, ada yang mempunyai persepsi jodoh artis dan ahli sukan susah bertahan lama kerana sikap mata keranjang.

Sehubungan itu, Salwa yang hampir tiga dekad melayari bahtera rumah tangga bersama suami, Subadron Abdul Aziz yang juga bekas pemain bola sepak Kuala Lumpur itu tidak pernah risau meninggalkan suami apabila perlu ke luar negara memenuhi undangan nyanyian: "Contohnya, saya selalu ke Brunei selama dua minggu. Namun, saya tidak risau kerana tahu suami boleh dipercayai.

"Jika keluar pun, suami akan pergi ke akademi bola sepak. Dia mengajar anak-anak berusia enam hingga 17 tahun bermain bola. Alhamdulillah, saya harap rumah tangga kami terus kekal bahagia. Tidak dinafikan, hidup sebagai suami isteri ada pasang surut. Tetapi jika bergaduh, tidak pernah lebih daripada tiga hari. Itulah petua orang tua yang kami amalkan sehingga hari ini," katanya.

Salwa berkata, dia juga bersyukur keluarga mentua menerima dan melayannya dengan baik. Perkahwinan Salwa dan Subadron diwarnai dengan kehadiran dua cahaya mata, Puteri Sulaikha, 22, dan Putera Sufrie, 19.

Bercerita minat anakanak, Salwa berkata, puterinya mempunyai bakat dalam nyanyian, tetapi memilih untuk fokus dalam kerjaya sendiri:"Sulaikha menunjukkan minat menyanyi tetapi dia anak yang bijak dan minat belajar. Jadi, kami biarkan Sulaikha belajar dan baru habis pengajian peringkat ijazah.

Klik untuk gambar besar

"Alhamdulillah, selepas tamat pengajian, Sulaikha terus dapat kerja. Anak bongsu, Sufrie menunjukkan minat bermain bola sepak. Sufrie dilatih suami tetapi nampaknya, dia lebih berminat dalam bidang eSport. Bagaimanapun, buat masa sekarang, Sufrie menguruskan perniagaan keluarga," katanya.

Melihat anakanak berjaya, Salwa berkata, tiada apa lagi yang dipinta ketika usia mencecah 55 tahun. Baginya, apa yang dimahukan semuanya diatur dengan baik. Berkongsi perkembangan terbaru, Salwa berkata, dia memperlahankan kerjaya seni selepas kali terakhir merakamkan album, tahun lalu.

"Saya masih menyanyi, tetapi tidak seaktif dulu. Kebetulan seluruh dunia diuji dengan pandemik COVID19 dan menjalani Perintah Kawalan Pergerakan (PKP), jadi saya lebih banyak menghabiskan masa menguruskan rumah tangga. Jika diikutkan, saya merancang menunaikan ibadat Haji tahun ini, tetapi terpaksa ditangguh. Jadi, saya penuhi masa dengan amal ibadat selain bersama keluarga," katanya.

Pelakon filem 'Kolej 56' itu berkata, semangat untuk menyanyi boleh dikatakan hilang apabila sahabat baiknya, Allahyarham Datuk Nassier Wahab menghembuskan nafas terakhir, Disember lalu. Salwa berkata, dia masih bersedih atas pemergian arwah kerana hubungan mereka seperti adik-beradik.

"Separuh semangat saya hilang ketika ini. Jadi, biarlah saya berehat dahulu. Ada rakan mengajak merakamkan lagu, tetapi jujurnya, saya tidak berminat. Mungkin tahun depan saya akan kembali aktif," katanya.

Popular pada era 1980an, Salwa dikenali dengan lagu seperti CubitCubit Sayang, Satu Dua Kau, Rindu Merindu dan Bohong Ah Bohong. Salwa juga pernah merakamkan dua lagu yang ditujukan kepada suami iaitu Bintang Sukan Ku dan Bintang Di Sayang.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


YURAN SEKOLAH ANAK NORA DANISH - NETIZEN DEDAH HAMPIR RM40,000

Pelakon Nora Danish baru-baru ini telah berkongsi video dimana dia dilihat sebak ketika menghantar anak sulungnya, Putra Rayqal Ramli Rizal Ashram yang kini berusia 12 tahun itu ke sekolah swasta berasrama penuh di Kolej Tuanku Ja'afar yang terletak di Mantin, Negeri Sembilan.

Namun, lain pula bagi netizen yang tertanya-tanya sekolah mana yang mengambil kanak-kanak berusia 12 tahun untuk tinggal di sekolah berasrama. Seorang pengguna Facebook yang juga merupakan peguam mendedahkan yuran sekolah berasrama berkenaan yang merupakan sekolah persendirian elit di Malaysia.

Hasil carian mengenai yuran tahunan Koleh Tuanku Ja'afar itu turut mengejutkan pengguna Facebook berkenaan kerana boleh membeli tanah dan kahwin baru dua kali. Menerusi perkongsiannya, yuran tahunan untuk Tahun 5 dan 6 adalah RM39,690 untuk setahun. Namun itu tidak termasuk yuran 'after school care' sebanyak RM12,000 setahun.

Lebih mengejutkan, yuran tahunan untuk sekolah menengah yang tinggal di asrama hampir RM150,000 setahun. Perkongsian netizen itu mendapat pelbagai reaksi daripada netizen yang turut terkejut dengan bayaran yuran tersebut namun tidak hairan jika ada yang berkemampuan menghantar anak ke sekolah berkenaan.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FB PALSU, SIAR CERITA TAK BENAR - AZIRA MOHON PEMINAT BUAT REPORT

"Ini adalah akaun palsu di Facebook! Tolong bantu spam & laporkan pada video yang diposkan dari halaman ini sejak 15 jam yang lalu. Orang ini mengaku dirinya adalah saya dan menyiarkan cerita yang tidak benar yang boleh menjejaskan reputasi saya @facebook," demikian tulis anggota kumpulan De Fam dan pelakon, Azira Shafinaz yang mendedahkan terdapat sebuah akaun Facebook palsu yang menyamar sebagai dirinya.

Menurut Azira pihak tidak bertanggungjawab itu bertindak berkongsi cerita tidak benar yang boleh menjejaskan reputasinya. Pendedahan itu dibuat menerusi sebuah entri di Instagram Stories miliknya. Tambah pelakon drama 'Married Tapi Benci' itu, dia tidak mengetahui niat sebenar individu terbabit: "Sesiapa pun anda, saya tidak tahu apa niat anda.

"Saya sentiasa menghargai semua peminat saya, tetapi saya tidak menghargai orang yang membaca cerita palsu," tulisnya yang mula aktif di industri hiburan pada tahun 2015 dan berjaya mengekalkan popularitinya sehingga kini.

Klik untuk gambr besar

www.myartis.com / Sumber & foto: Astro Gempak & Instagram Azira Shafinaz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZUR EDA NAFI DIRINYA 'SENYAP' KERANA SEDANG SAKIT AKIBAT DISIHIR

Menafikan dirinya kini sedang sakit akibat disihir rakannya sendiri seperti yang ditulis dalam ruangan pojok sebuah akhbar mingguan, penyanyi Zur Eda atau nama sebenarnya Zuraidah Mokhtar, 54, berkata, dia senyap daripada dunia hiburan kerana sedang memberi fokus terhadap perniagaan kerepek kentang, Kerepek 5 Stars.

"Saya sendiri tidak faham kenapa ada yang mengatakan saya sedang sakit akibat terkena buatan orang. Walhal, buat masa ini, saya sedang sihat walafiat dan sibuk mengerjakan perniagaan kerepek yang semakin mendapat permintaan," jelasnya.

Bekas peserta program Gegar Vaganza 3 (GV3) itu menambah, dia sedia memaafkan penyebar gosip berkenaan dan berharap perkara sebegini tidak berulang kembali.

"Jika ada penganjur yang mahu saya terlibat dalam program anjuran mereka terbaca berita ini di akhbar, pasti mereka akan percaya saya benar-benar sakit dan mencari pengganti lain.

"Jadi, kalau boleh, janganlah menulis tanpa bertanya kepada saya terlebih dahulu. Selain jatuh fitnah, cerita-cerita gosip sebegini boleh menutup periuk nasi saya sebagai penyanyi," katanya lagi.

Terdahulu, penyanyi yang popular dengan lagu 'Pelitaku' itu pernah dituduh menggunakan sihir sewaktu menyertai GV3. Bagaimanapun, penyanyi itu menafikan dakwaan berkenaan dan menyifatkan tuduhan berkenaan sebagai satu fitnah.

www.myartis.com / Sumber: Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BOB, LYSSA ANGGAP GURAUAN RYZAL PASAL PAKAIAN TRADISIONAL IBAN SATU PENGHINAAN

"Kalau nak buat lawak pun, janganlah sampai menghina pakaian tradisional kaum dan bangsa lain. Pakaian tradisional Iban bukan senang untuk dibuat dan ia sangat unik. Sama juga dengan pakaian tradisional lain di Malaysia, tetap mempunyai ciri khas dan keistimewaannya.

"Tapi, kalau menyamakan pakaian tradisional dengan kain buruk atau alas meja, itu adalah satu penghinaan. Ingatlah, sebelum bercakap, berfikirlah. Baik buruknya, kita warga Malaysia yang tinggi budi pekerti, kesopanan, kesusilaan serta berbudaya.

"Saya sebagai rakyat Sarawak amat kesal dengan gurauan ini," itulah kata penyanyi Bob Yusof yang menyifatkan gurauan Sensasi YouTube Ryzal Ibrahim sebagai penghinaan terhadap kaum Iban di Sarawak.

Bob yang juga anak jati Sarawak berkata, pakaian tradisional juga termasuk dalam kebudayaan dan ia tidak wajar dijadikan bahan jenaka atau lawak. Selain Bob, penyanyi dan pengacara, Lyssa Jean turut berkongsi kekecewaannya atas tindakan Ryzal.

Klik untuk gambar besar

"Jangan suruh saya lupakan dan maafkan Ryzal. Kenapa sedih? Sebab rasa terhina sangat. Orang di dalam bilik itu pun ikut gelak. Apa ni?" ujarnya.

Lyssa berkata, proses untuk menghasilkan busana Ngepan Iban itu bukanlah satu proses mudah kerana mengambil masa yang sangat lama untuk disiapkan. Lyssa juga bekas peserta AF 2015 berkata, Ryzal sepatutnya berfikir terlebih dahulu sebelum berkata-kata

"Buat Ngepan Iban itu bukan jahit biasa macam jahit Baju Melayu atau Baju Kurung. Ambil masa sangat lama. Nak beli satu set pun, kena tunggu dulu sebab setiap barang dia sangat mahal.

"Aksesori dia pun kalau yang asli lagi mahal dari emas. Sebab dulu, pernah teman nenek saya pergi Lubuk Antu sebab nak cari beberapa aksesori untuk lengkapkan koleksinya.

"Itulah orang cakap. Buat dulu, fikir dan minta maaf kemudian. 'Oh, dia silap. Biasalah,'. Bab adat budaya orang, jangan sentuh. Cubalah orang hina budaya isteri kau, siap semua media buat liputan untuk beri kesedaran katanya.

"Tapi, kau sendiri? Daripada kau sibuk belajar cakap Korea, belajar adab dulu. Isteri kau lagi beradab dari kau. Cuba malu sikit. Saya sudah penat dengan orang yang sering menghina budaya Borneo. 2021 tapi masih ada gurauan bodoh," jelasnya.

Terdahulu, Ryzal memuat naik video di Instagram Story dan telah didakwa mempersenda busana Ngepan Iban yang dipakai Maryam untuk satu penggambaran. Video itu menjadi tular sehingga mendapat kecaman warganet terutama dalam kalangan masyarakat Sarawak.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'AYAH' ADALAH PERKATAAN PERTAMA ANAK ABAM BOCEY

Sungguh sayu menyambut Ramadan apabila Nor Hidayah yang berkongsikan berkembangan terkini anaknya mengatakan anaknya sudah mula pandai bercakap... namun perkataan pertama yang disebut oleh anaknya itu adalah ‘ayah’.

"Sekarang Hamzah dah pandai berjalan sambil tercari-cari ayahnya. Bila nampak gambar ayahnya yang saya tampal di dinding, perkataan pertama yang Hamzah sebut adalah ‘ayah’.

"Sayunya hati saya bila perkataan pertama yang disebut adalah ‘ayah’. Setiap kali dia nak tidur, mesti dia akan peluk gambar ayahnya dan terus tidur," ujarnya dipetik sebagai berkata.

Selain sayu dengan sebutan anaknya itu, Nor Hidayah juga mengakui amat sedih apabila harus menjalani ibadah puasa tanpa suami di sisi. Malah kenangan manis dia dan arwah masak bersama untuk menyediakan juadah sahur dan berbuka masih jelas dalam ingatannya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


18 GAMBAR NOSTALGIA AZIZ M. OSMAN

Aziz M. Osman, seorang pelakon, pengarah dan penerbit yang berbakat besar dalam industri perfileman negara. Beliau aktif dalam lakonan sejak masih kecil lagi dan mendapat bimbingan daripada Arwah bapanya Allahyarham M. Osman.

Ayuh kita lihat nostalgianya ketika beliau masih lagi kecil dan berhingus... hanya di myartis!

BIODATA:
Nama: Aziz bin Othman
Tarikh lahir: 2 Oktober 1962

Klik untuk imej besar...

EXTRA:
Puteri Nur Azahra, anak sulung perkahwinan Aziz M. Osman dan Puteri Lily Lokman kini sudah berusia lima bulan. Untuk info, Nur Azahra dilahirkan tepat pada hari Kemerdekaan negara iaitu 31 Ogos 2011 yang lalu pada jam 11.15 pagi.


SIAP SEDIA TURUN NAIK MAHKAMAH - AISHAH TUNTUT HADIAH TANAH LOT

"Detik yang penuh bermakna, mimpi saya menjadi kenyataan. Hari ini dan beberapa hari akan datang sepatutnya saya boleh berehat seketika tetapi malangnya mulai pagi esok (Isnin) saya terpaksa ke mahkamah untuk ke tuntutan hadiah tanah GV4.

"Kalau dah berjanji untuk beri hadiah tunaikanlah saja. Kalau tidak elok jangan mimpi nak jadi penaja," demikianlah ujar penyanyi Datuk Aishah yang meluahkan rasa hampa dan kecewa apabila masih belum menerima hadiah sebidang tanah lot banglo yang dimenanginya ketika menyertai program realiti nyanyian, Gegar Vaganza musim empat (GV4) pada tahun 2017.

Lebih lima tahun menunggu, Aishah atau nama sebenarnya Wan Aishah Wan Ariffin, 57, berkata isu tuntutan hadiah ini masih berpanjangan hingga perlu diselesaikan secara perundangan. Aishah berkongsi luahan hatinya itu menerusi laman Instagram pada Isnin.

Bersama kapsyen tersebut, penyanyi lagu 'Janji Manismu' ini turut berkongsi foto semasa menjayakan konsert Aishah & MPO: A Symphonic Rendezvous di Dewan Filharmonik Petronas (DFP) pada Sabtu lalu.

Klik untuk gambar besar

Dalam pada itu, Aishah berkata dia memilih untuk menyelesaikan isu ini di mahkamah kerana sudah lama menunggu hadiah berkenaan dan enggan lagi anak seni dipermainkan.

"Berapa tahun dah menunggu tetapi hingga sampai naik ke mahkamah juga. Doakan yang terbaik. Saya hanya menuntut hak saya yang telah dijanjikan. Jangan buat begini kepada anak seni," luahnya.

Sekitar 2018, Aishah pernah menyuarakan rasa tidak puas hati kerana masih tidak menerima hadiah sebidang tanah yang dimenangi selaku juara program berkenaan. Dalam program itu, Aishah mengetepikan peserta akhir iaitu Liza Hanim, Hazami, Tia Jinbara, Firman dan Lan Solo.

Kemenangan itu melayakkannya membawa pulang hadiah wang tunai RM100,00, sebidang tanah tanah lot banglo, pakaj percutian ke Eropah Timur, barangan kemas, baucer beli-belah bernilai RM6,000 berserta piala.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERSEBAR DI MEDIA SOSIAL - ELIZABETH TAN SUDAH KAHWIN?

Baru-baru ini, seorang pengguna Twitter yang menggunakan nama @PejuangJlnLurus itu memuat naik dua keping foto penyanyi dan pelakon Elizabeth Tan dengan busana pengantin.

Dek kerana foto terbabit, nama Elizabeth Tan atau lebih mesra disapa Lizzy, 28, tetiba menjadi topik bualan dalam kalangan warganet di laman Instagram.

"Ai ni Elizabeth Tan en? Dah kahwin ke dia? Aku dapat gambar ni pun sebab orang dok hangat bersembang dalam group," tulisnya.

Melihat pada gambar yang dikongsikan, foto pertama menunjukkan Lizzy mengenakan gaun berwarna putih sambil ditata rias oleh jurusolek manakala yang kedua pula, dia sedang memegang sejambak bunga.

Klik untuk gambar besar

Menerusi kicauan tersebut, terserlah kegembiraan di wajah pelantun lagu 'Semua Sudah' dan 'Police Entry' itu.

Rata-rata netizen mula berteka-teki sama ada benar pemilik nama Elizabeth Tan Su Mei sudah menamatkan zaman bujang. Malah, ada juga yang berpendapat ia sekadar untuk muzik video ataupun drama lakonannya.

Bagi mendapatkan kepastian, Lizzy telah cuba dihubungi namun empunya badan tidak memberi respon.

Dalam perkembangan lain, Lizzy kini muncul dalam filem '10 Tips Tipu Bini' bersama barisan pelakon hebat antaranya Datuk Awie, Khir Rahman, Joey Daud, Ropie, Nazia Mustafar, Vicha, Nasir Bilal Khan, Azlee Senario dan ramai lagi.

www.myartis.com / Sumber & foto: Astro Gempak & Instagram Elizabeth Tan

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BERGELAR BAPA KALI KEDUA - JIMMY TIDAK BERNIAT SOROKKAN ANAK

Pada bulan 23 Mei lalu, isteri Jimmy Shanley iaitu Mariam Jamilah Abdul Jalil telah selamat melahirkan seorang anak perempuan.

Untuk makluman, anak perempuan Jimmy dan Mariam ini diberi nama Hannah Shanley yang kini sudah pun berusia empat bulan.

"Kenalkan anak kedua saya, Hannah Shanley yang kini berumur empat bulan yang dilahirkan pada 23 Mei lalu. Jujurnya walaupun sudah dua kali bergelar bapa, namun kali ini saya merasai sendiri pengalaman dalam bilik bersalin dan sama-sama dengan isteri untuk membesarkan anak kami.

Klik gambar untuk size besar

"Sebenarnya bukanlah saya mahu menyorokkan Hannah, kalau ada yang mengikuti laman Instagram saya, pasti perasan ada gambar bayi di situ. Cuma untuk berkongsi terlalu banyak gambar sebelum ini memang saya hadkan memandangkan anak saya masih kecil," ujar Jimmy dipetik sebagai berkata.

Selain itu, Jimmy juga menyatakan bahawa dia mahu anaknya dibesarkan sama seperti kanak-kanak lain. Malah dia juga dalam masa yang sama turut berharap agar dikurniakan anak lelaki pula selepas ini dan tidak akan kalah mencuba untuk membesarkan keluarganya.

Untuk rekod, Jimmy berkahwin dengan Mariam pada 7 Jun 2014. Sebelum Mariam, Jimmy pernah mendirikan bersama dengan Nursuhaila Eliani Suhaimi pada 1 Oktober 2010 dan berpisah pada 10 Oktober 2012. Mereka mempunyai seorang anak perempuan Zahrah Rania Shanley hasil daripada perkahwinan tersebut.

Anak kedua Jimmy - Hannah Shanley

Anak pertama Jimmy Shanley - Zahrah Rania Shanley

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PENGGUNA TIKTOK DAKWA PENCERAMAH BEBAS & REMAJA KENAL MELALUI IG, BUAT HUBUNGAN SEKSUAL SUKA SAMA SUKA?

Umum sedia maklum mengenai seorang penceramah bebas popular yang ditahan selepas didakwa merogol remaja perempuan 14 tahun. Namun, sejak semalam tular mengenai perkongsian seorang wanita mengenai seorang penceramah bebas dan remaja terbabit.

Menerusi perkongsian di aplikasi TikTok itu, penceramah berkenaan didakwa memiliki lebih dari seorang isteri namun didakwa tergamak melakukan perbuatan terkutuk terhadap remaja bawah umur itu.

Pengguna TikTok itu juga turut mendedahkan kronologi hubungan antara penceramah dengan mangsa yang dikenali melalui Instagram. Dakwa pengguna itu, pada awalnya remaja tersebut bertanyakan soal agama menerusi DM di Instagram kemudian diberikan nombor telefon oleh penceramah berusia 30an itu.

"Kemudian, sampai satu hari ustaz umpan cuba teka umur saya berapa? Kalau betul saya belanja makan. Budak mentah macam tu apa tau. Seronok sebab nak keluar dengan orang yang popular," tulisnya.

Klik untuk gambar besar

Dakwa pengguna itu lagi, penceramah bebas dan gadis berkenaan sudah beberapa kali melakukan hubungan seksual atas dasar suka sama suka. Bagaimanapun, selepas perbuatan terkutuk itu diketahui pihak keluarga, mereka mengambil keputusan untuk membuat laporan polis memandangkan remaj itu masih di bawah umur.

Difahamkan, pengguan itu yang mendakwa dirinya merupakan kawan baik kepada ibu mangsa berkata dia tidak sanggup membaca mesej perbualan jijik penceramah bergelar ustaz dengan kanak-kanak itu.

Dalam satu perkongsian, pengguna itu turut menyindir perbuatan ustaz itu dengan mengatakan lelaki itu pandai memberi ceramah sedangkan diri sendiri perangai seperti iblis.

Terdahulu, pencemarah bebas itu direman selama lima hari hingga 23 Julai dan kes tersebut disiasat mengikut Seksyen 376 Kanun Keseksaan dan Seksyen 14 (a) Akta Kesalahan Seksual Terhadap Kanak-Kanak 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RUJUK : KALI PERTAMA OK, KALI KEDUA DAH SERIK - FIZA HALIM

"Sebenarnya, selepas kami rujuk semula pada Julai 2014, hanya dua bulan sahaja kami bahagia. Tiga bulan kemudian, keadaan kami kembali macam dulu juga, selalu bergaduh. Hidup terus bermasalah terutamanya apabila bercakap dalam soal kewangan rumah tangga.

"Saya tidak tahan lagi hidup sebegitu dan berpura-pura bahagia. Akhirnya saya buat keputusan yang kami tidak lagi boleh hidup bersama pada hujung tahun 2015 yang lalu," itulah penjelasan Fiza Halim, 35, mengenai penceraian keduanya dengan Adam AF, 33, baru-baru ini.

Sehubungan itu, Fiza, kini berikrar tidak akan kembali semula ke pangkuan bekas suami, sebagaimana yang dilakukannya sebelum ini.

"Saya sudah serik untuk rujuk kembali dengannya setelah perkahwinan kami melalui episod perceraian sebanyak dua kali.

“Jangan kaitkan saya dengan Adam lagi selepas ini. Cukuplah dua kali kami berkahwin, saya takkan kembali kepada dia lagi. Saya serik!” ujarnya dipetik sebagai berkata.

Kini, selepas bergelar janda, Fiza nekad untuk lebih aktif meneruskan aktiviti lakonan demi mencari sumber rezeki.

“Saya punya banyak tanggungjawab, termasuklah kepada keluarga. Saya perlu terus bekerja bagi menampung keperluan hidup dan keluarga. Saya harap kemunculan semula saya dalam dunia lakonan akan membawa rezeki yang baik selepas tidak lagi berhadapan dengan masalah peribadi seperti sebelum ini,” tambahnya.

Sumber: UM

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ISTERI HAFIZ SUIP LAHIRKAN BABY BOY

Tahniah diucapkan buat Hafiz Suip, 27, apabila isterinya Nureffy Jasreel Abdullah selamat melahirkan bayi lelaki pada pukul 8.06 pagi tadi.

"Assalamualaikum semua pertama sekali saya bersyukur kehadrat Illahi di atas kurniaNya cahaya mata yang amat bermakna dalam hidup dan hadiah pembuka tirai untuk tahun 2018 buat hambanya yang lemah ini.

"Jutaan terima kasih kepada isteri saya, Nureffy Jesreel kerana memberikan saya momen yang indah sepanjang tahun ini.

"Terima kasih juga kepada ibu bapa kami, keluarga serta sahabat yang sanggup datang memberikan sokongan moral buat kami berdua," ujarnya penuh syukur.

Untuk info, Hafiz dan Nureffy bernikah pada 14 Mei 2016

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


TAKZIAH - KASSIM MASDOR MENINGGAL DUNIA DI SINGAPURA

Kassim Masdor, komposer berbakat yang pernah mencipta berpuluh-puluh lagu ketika hayatnya, meninggal dunia semalam. Allahyarham yang berusia 76 tahun, meninggal dunia di Singapura kira-kira pukul 9 malam.

Ketika hidup, Allahyarham pernah menjadi komposer untuk filem-filem Shaw Brother dan sering bergiat aktif bersama-sama Allahyarham Tan Sri P.Ramlee.

Klik gambar untuk imej size 800X504

“Semalam (Isnin) dia berada di Kuala Lumpur dan mahu balik ke Singapura selain mengadu sakit kepala.

"Saya terkejut apabila mendapat maklumat daripada kenalan di Singapura mengatakan dia meninggal dunia,” ujar seniwati Mariani dipetik sebagai berkata.

Menurut info lain pula, awalnya Allahyarham dimasukkan ke sebuah hospital di Singapura kerana mengadu sakit kepala, namun kemudian meninggal kerana serangan penyakit asma yang dihidapinya.

Difahamkan, jenazah Allahyarham akan dikebumikan di Blok 512 Choa Chu Kang St. 15 #04-258, Yew Tee North 5, Singapura, sebelum solat Zuhur

Untuk info, Allahyarham menjadi bapa tunggal sejak tahun 1973 dan meninggalkan lima orang anak dan beberapa orang cucu.

Sepanjang hayatnya, karya Allahyarham telah dinyanyikan oleh ramai penyanyi antaranya ialah Datuk Ahmad Jais, Sanisah Huri, Kartina Dahari, Datin Rafeah Buang, Datuk Sharifah Aini, Datuk Ahmad Daud dan juga Sudirman.

Baca juga:

GAMBAR KEMALANGAN - KONKRIT BESAR BERTABUR DI TENGAH JALAN


MAS IDAYU BERSIRAM AIR BUNGA - ANAK GEMBIRA, TAK SABAR TERIMA 'DADDY BAHARU: "NAMPAK SANGAT 'MUMMY' BERSERI-SERI..."

"Majlis bersiram by @telagabungaspa. Terima kasih banyak untuk @dndbeautyhouse @muasmo @anasabdullah.kl and @ayum_primadona mempersiapkan and uruskan majlis bersiram mummy ni 🥰 #majlisbersiram #twentyskincare," tulis penyanyi dangdut, Mas Idayu menerusi laman Instagram miliknya dimana dia mengadakan majlis bersiram air bunga di sebuah hotel terkemuka di ibu negara, pagi tadi.

Anak Mas Idayu iaitu Nur Dayini Asyiqa, 25, turut berkongsi kegembiraan ibunya yang bakal berkahwin kali kedua pada 16 September ini. Dayini berkata, perubahan besar ibunya itu memang cukup dirasakan sehingga dia sendiri terikut berbunga-bunga hati menerima kehadiran 'daddy' baharu tidak lama lagi.

"Hari-hari tengok 'mummy happy' sekarang. Nampak sangat 'mummy' berseri-seri menjelang majlis bermaknanya itu nanti. Dalam pada teruja, nampak jugalah rasa gundahnya tapi 'mummy' memang beria jayakan setiap majlis diatur buatnya.

"Sebagai orang yang paling setia berada di sisinya, saya dapat rasakan kebahagiaannya. Saya pun tak sabar terima 'daddy' baharu meskipun hakikatnya sudah kenal rapat dengannya," katanya.

Klik untuk gambar besar

Penyanyi lagu 'Cintaku 100%' itu akui tidak keruan menjelang hari bahagiannya namun sangat bersyukur apabila dibanjiri tajaan sehingga terpaksa menolak banyak tawaran daripada pelbagai pihak.

"Tajaan kini hampir mencecah RM8 juta dan masih ada banyak yang masuk. Saya terpaksa menolak tawaran termasuk yang datang dari utara tanah air memandangkan sudah menetapkan ambil tajaan terdahulu.

"Saya tak nafikan memang sekarang ibarat makan tak kenyang, tidur tak lena menghitung hari menjelang majlis nikah nanti. Syukur sangat saya cuma perlu 'bawa badan' kerana tajaan sudah lengkap pada majlis itu," ujarnya.

Terdahulu, Mas Idayu mengumumkan bakal bernikah dengan lelaki pilihan juga Penerbit Eksekutif TV3, Muhammad Sufian Che Isa, 51, pada 16 September ini. Mereka turut mendapat tajaan perkahwinan bernilai RM7 juta daripada pelbagai pihak merangkumi lokasi, katering, busana dan aksesori.

Majlis pernikahan itu juga bakal diadakan di Magica Quill City, Kuala Lumpur, jam 9 pagi dan pada sebelah malam pula akan diadakan majlis resepsi dengan tema 'fairy tale' dengan tetamu jemputan seramai 320 orang.

Mas Idayu atau nama sebenarnya Masidayu Mesnun, 50, dan Sufian saling mengenali sejak program Mentor 3 pada 2008 lalu dan baru menjalin hubungan serius pada tahun ini.

Untuk makluman, penyanyi terbabit pernah mendirikan rumah tangga dengan pelakon Aman Graseka pada 1997 dan bercerai pada 2006. Hasil perkahwinan itu, mereka dikurniakan seorang anak perempuan, Dayini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


RAMAI KAGUM LIHAT JAM TANGAN SITI NURHALIZA BERHARGA RM1.1 JUTA

Bukan fesyen baju Datuk Seri Siti Nurhaliza yang mencuri tumpuan ramai, tetapi jam tangannya yang didakwa dianggarkan bernilai melebihi RM1 juta ketika hadir di Minggu Fesyen Kuala Lumpur (KLFW) baru baru ini.

Dalam satu perkongsian video oleh peminatnya yang berdurasi 21 saat, Tokti dilihat melambai sambil secara spontan menampakan jam mewah jenama Richard Mille itu.

Untuk makluman, Jam tangan mewah bertali merah serta bertatahkan berlian itu didakwa berharga RM1.1 juta.

Selain Siti, jam tangan mewah buatan Swiss itu juga pernah dipakai oleh beberapa selebriti ternama seperti Cristiano Ronaldo, Kylie Jenner, Tan Sri Michelle Yeoh, Jackie Chan, Ed Sheeran dan ramai lagi.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


27 FOTO - SUASANA MAJLIS RESEPSI ELFIRA LOY & SUAMI

Majlis resepsi pelakon Elfira Loy dan suaminya, Faris Khairol Anuar telah berlangsung malam semalam dengan penuh meriah di PIGG, Putrajaya.

Dalam majlis tersebut, menyaksikan pasangan mempelai mengenakan baju ilham pereka kesayangan Elfira iaitu Rizman Ruzaini.

Selain majlis yang diraikan, mata peminat turut tertumpu kepada rakan-rakan selebriti yang turut bersama-sama mengisi masa bagi meraikan Elfira dan suami bersempena hari bersejarah pasangan tersebut.

Untuk makluman, Elfira dan Faris selamat disatukan sebagai suami isteri pada tahun baru 2019 iaitu 1 Januari 2019 dengan sekali lafaz.

Klik untuk gambar besar

www.myartis.com / Sumber & foto: Media Hiburan, Hlive & #elfaris

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHIERA SAHKAN SAKINAH TUNANG GAYA BARAT, BAGI CINCIN... 'WILL YOU MARRY ME'

"Sakinah dah bertunang dan dia bertunang ikut gaya orang putih. Ikut cara lamaran orang putih, bagi cincin dan tanya 'Will you marry me?'. Orang putih apabila dah melamar tu kira dah bertunang, jadi kami sekeluarga pun dah bersetuju (mereka bertunang).

"Tiada majlis-majlis tunang, tak ada pantun semua itu," itulah kata-kata penyampai radio Suria FM, Sharifah Shahirah yang mengesahkan adiknya, pelakon Sharifah Sakinah sudah bertunang dengan jejaka berasal dari Sweden, Michael Hansen.

Menurut Sharifah Shahirah atau lebih mesra disapa sebagai Shiera, majlis pertunangan adiknya itu dilakukan mengikut gaya Barat. Terdahulu, ada laporan mengatakan Sakinah mengakui dia sudah bertunang dengan teman lelakinya yang dikenali sejak sembilan bulan lalu.

Klik untuk gambar besar

Sementara itu, Shiera berkata Sakinah kini sedang merancang majlis perkahwinannya selain menguruskan prosedur Michael untuk memeluk agama Islam.

"Sakinah tengah rancang majlis perkahwinan selain menguruskan hal berkaitan Michael yang akan memeluk agama Islam nanti. Semua perancangan untuk majlis itu nanti akan diuruskan oleh Sakinah, kami sekeluarga hanya akan mengikut sahaja," ujarnya.

Sakinah atau nama sebenarnya, Sharifah Nurul Sakinah Syed Abu Bakar Al-Khaired, 32, sebelum ini mendedahkan dia bakal mendirikan rumah tangga pada 28 Mei ini bersempena tarikh ulang tahun kelahirannya dan Michael, 42.

"Kami pilih tarikh itu kerana ia merupakan tarikh lahir saya dan Michael, kami berkongsi tarikh lahir yang sama. Buat masa sekarang, kami masih lagi tak tahu nak buat majlis di mana sebab Covid-19, semuanya masih dalam perbincangan," jelasnya.

Pelakon 'Girlfriend Aku Dari Neraka' itu pernah berkahwin dengan juruterbang bernama Aliff Adha pada 2015 namun hubungan mereka terlerai selepas disahkan bercerai pada Mei tahun lalu. Hasil perkahwinan, Sakinah mempunyai seorang cahaya mata perempuan, Anais Adha yang kini berusia empat tahun.

www.myartis.com / Sumber & foto: mStar, Instagram Sharifah Shahirah, Sharifah Sakinah & Michael Hansen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU HINA HIDUNG - NAK SAMAN TAPI SITI SARAH BIMBANG 'BUNUH DIRI'

Siti Sarah Raisuddin masih mempertimbangkan kemungkinan mengambil tindakan undang-undang memandangkan mereka yang menghina atau mempersendakan bentuk tubuh individu lain boleh didenda RM50,000 dan dipenjara setahun mengikut Seksyen 233(1)(b) Akta Komunikasi dan Multimedia 1998 (Akta 588).

"Saya sebenarnya berat hati untuk mengambil tindakan terbabit, tetapi saya tidak kata tidak mahu melakukannya. Takut kalau sekarang ini saya kata tidak mahu mengambil tindakan undang-undang tapi kemudian hari selepas berbincang mengenai perkara itu saya akan melakukannya.

"Saya memikirkan bagaimana situasi sekiranya mengambil tindakan undang-undang terhadap warganet yang menghina hidung saya itu.

"Untuk mengesan siapa individu yang memuat naik kenyataan menghina fizikal wajah saya itu tidak susah. Dengan bantuan pihak berkuasa dan peguam ia mudah untuk dilaksanakan,” ujarnya dipetik sebagai berkata bagi mengulas mengenai netizen yang menghina bentuk hidung peseknya baru-baru ini.

Klik untuk gambar besar

Ini kerana, dia bimbang sekiranya individu terbabit tidak dapat berhadapan dengan tekanan bakal diterima kerana akan dihadapkan ke muka pengadilan.

"Cuma kepada individu itu, dia mungkin tidak pernah berdepan dengan tekanan disaman, dihadapkan ke muka pengadilan dan menerima hukuman penjara atau harus membayar denda RM50,000.

"Takut perkara itu membuatkan dia berada dalam tekanan dan silap hari bulan mengambil jalan singkat serta membunuh diri. Nauzubillah! Perkara seperti itu yang mahu saya elakkan.

"Saya tahu orang yang menghina dan memuat naik di Instagram itu akalnya tidak panjang. Kalau akalnya panjang dia tidak akan berbuat demikian," tambahnya yang masih memikirkan adakah perlu atau tidak untuk mengambil tindakan terhadap individu tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ROY AKUI MULA BERHADAPAN PANDANGAN SERONG SELEPAS BEBAS COVID-19

"Orang jadi takut apabila nampak saya dan turut menjauhkan diri. Saya masuk kedai pun ada yang bertindak menjauhkan diri dan enggan layan. Walaupun pakai pelitup muka mereka tetap kenal saya. Sampai begitu sekali kesannya.

"Jadi bayangkan sekiranya restoran kami diboikot, bagaimana saya nak bayar sewa, bayar gaji pekerja kalau pelanggan tak nak datang?" demikian kata penyanyi, Roy, 57, yang mengakui dia mula berhadapan pandangan serong segelintir masyarakat terhadapnya selepas bebas Covid-19.

Kata penyanyi lagu 'Ratnaku' dan bekas peserta Gegar Vaganza musim keenam (GV6) itu, dia tinggal di kawasan kampung dan Covid-19 adalah satu isu besar.

"Saya tak ramai kawan di luar dan tujuan tulis di Facebook nak minta peminat mendoakan saya. Tak sangka ia jadi cerita yang besar pula. Tapi tak mengapalah, sekurang-kurangnya orang mendoakan saya dan sekarang saya dah sembuh.

"Apapun saya bertawakal kepada Allah sama ada orang nak datang atau tidak ke restoran selepas ini. Kami akan beroperasi seperti biasa apabila semuanya selesai," tuturnya.

Sebelum ini, Roy yang dimasukkan ke Unit Rawatan Rapi (ICU), Hospital Sungai Buloh akibat dijangkiti Covid-19 tahap empat disahkan bebas virus itu dan dibenarkan keluar petang semalam.

Turut disahkan positif virus itu sebelum ini ialah isterinya, Haslinda Abdul Rahman, 56, manakala dua anak mereka negatif. Mereka kini ditempatkan di Pusat Kuarantin dan Rawatan Covid-19 (PKRC), Maeps, Serdang.

Klik untuk gambar besar

Berkongsi pengalamannya, Roy meminta supaya masyarakat ada kesedaran mengenai Covid-19 dan jangan pentingkan diri dalam menangani virus itu yang mempunyai tahap tertentu.

"Saya sendiri mulanya tak tahu Covid-19 ada lima tahap. Jika mengalami sesak nafas, kenalah berjaga-jaga. "Saya mengalami batuk sehingga rasa nak pecah dada.

"Selain Covid-19, saya juga ada jangkitan kuman pada paru-paru dan ia memburukkan lagi keadaan. Syukurlah saya kini selamat. Terima kasih kepada yang mendoakan dan hargailah kesihatan anda sebaiknya," jelasnya.

Walaupun sudah dibenarkan keluar hospital, Roy kini membuat keputusan menginap di hotel buat sementara waktu. Keputusan itu dibuat berikutan adik ipar perempuan kini berada di rumahnya di Banting.

"Isteri dan anak-anak di PKRC. Jadi, kalau saya balik ke rumah sekarang, ia kurang manis. Saya sedang menunggu salah seorang anak saya keluar dari PKRC dan barulah saya balik rumah. Mungkin esok dia boleh keluar," katanya.

Ketika mula dirawat di hospital, Roy pada mulanya mahu merahsiakan dia menghidap Covid-19 kerana bimbang perniagaan restoran yang diuruskan isterinya terjejas.

"Anak-anak saya lepasan universiti, tapi sanggup berkorban membantu ibu mereka. Itu punca rezeki mereka. Saya kasihankan mereka sekiranya restoran tiada sambutan," katanya.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LINDA NANUWIL NAFI PERNAH KAHWIN VIP: "SAYA MASIH 'JOMBLO'..."

"Masih jomblo (bujang) dan saya okay saja dengan kehidupan sekarang," demikian jawab penyanyi yang juga bekas bintang Akademi Fantasia (AF) musim kedua, Linda Nanuwil secara ringkas yang menafikan dakwaan pernah berkahwin dengan seorang VIP sebelum ini.

Dakwaan tersebut muncul setelah dirinya tiba-tiba menghilang dari radar industri hiburan.  Linda yang kini berusia 36 tahun sedar ramai yang mempercayai cerita tersebut, namun hakikatnya dia tidak masih solo sehingga kini.

Mengulas mengenai penyertaannya dalam program realiti Gegar Vaganza (GV) musim ketujuh, Linda berkata, dia tida akan mensia-siakan peluang dimiliki.

"Terus-terang saya tidak sangka mendapat peluang sebegini. Pada mulanya saya hanya mahu menghasilkan single baharu, tetapi dapat pula masuk GV7.

Klik untuk gambar besar

"Dua tahun lalu ketika saya menyuarakan hasrat untuk kembali aktif, ramai peminat yang mahu saya menyertai GV dan berjanji untuk memberikan sokongan.

"Jadi bila ia menjadi kenyataan, semestinya saya tidak akan mensia-siakan peluang meski sebenarnya gementar untuk berada satu pentas dengan mereka yang jauh lebih berpengalaman daripada saya," katanya.

Dalam pada itu Linda sempat berkongsi mengenai single terbaharunya yang akan dirilis pada Oktober ini: "Macam tak percaya masih ada yang ingat dan sudi mengikuti perkembangan saya walaupun sudah lama saya hilang dalam industri.

"Saya tahu sekarang ini ramai artis baru, tetapi demi peminat saya bulatkan hati untuk kembali merencana kerjaya seni dengan perancangan single terbaharu, 'Ikhlaskan Hatimu', yang dihasilkan oleh Ajai dan lirik nukilan Lukman S.

"Jika segalanya mengikut perancangan, single tersebut akan rilis pada Oktober depan atau selepas GV berakhir," tuturnya.

Selain Linda 13 lagi perserta akan berentap dalam GV7 ialah Mus May, Noraniza Idris, Yantzen, Ayu Damit Rozita Izlyn, Haslienda, Asyira, Cliff Umar (vokalis Projek Pistol), Oja, Aju (vokalis kumpulan Success) dan Nomad serta dua buah kumpulan popular era 90an, iaitu Indigo dan Eva.

Rangkaian program GV7 akan mula bersiaran secara eksklusif menerusi saluran Astro Ria (124) dan Astro Ria HD (104) serta turut boleh diakses menerusi portal Gempak dan aplikasi Astro Go untuk pilihan yang lebih fleksibel.

www.myartis.com / Sumber & foto: Astro Gempak, Instagram linda Nanuwil & Fiza Kamaruzzaman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DITEGUR LAGI - KALI INI HAWA RIZWANA BERTEPUK TANGAN DENGAN LELAKI

Nampak pengacara dan pelakon Hawa Rizwana sekali lagi menjadi bualan ramai selepas dia berkongsi satu video bersama personaliti media sosial, Sid Murshid.

Menerusi video tersebut, mereka dilihat bersama-sama menjayakan satu masakan iaitu nasi goreng yang dipilih sendiri oleh Hawa.

Bagaimanapun, tindakan Hawa bertepuk tangan dengan Sid Murshid itu telah menimbulkan rasa kurang senang netizen, memandangkan pengacara itu membawa imej bertudung.

Klik untuk gambar besar

Dalam pada itu, ada yang meluahkan rasa kecewa kerana beranggapan Hawa seorang selebriti yang menjaga batas. Selain itu, aksi tersebut turut membuatkan netizen menyangkakan mereka suami isteri.

Menerusi ruangan komen, rata-rata netizen memberikan teguran kepada Hawa agar menjaga batas pergaulan, selain mempersoalkan perlu ke bertepuk tangan.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI RESTU PERGI KE PALESTIN - HELIZA MAHU DISAPA KAK JA, MASIH TAK BIASA GELARAN DATIN

Penyanyi, pelakon dan juga aktivis kemanusiaan, Datin Seri Heliza Helmi yang bernikah dengan ahli perniagaan, Datuk Seri Mahadi Badrul Zaman pada 1 Januari lalu itu memberitahu dia mendapat sokongan dan restu suaminya untuk menjalani penggambaran filem 'Road to Heaven' yang akan berlangsung di Gaza dan Tebing Barat, Palestin.

Heliza ketika ditemui berkata, dia akan ke Palestin pada Jun ini dan sekiranya ada rezeki, suami turut serta ke sana. Ditanya mengenai perancangannya untuk menjalani penggambaran sekiranya dikurniakan rezeki cahaya mata dan hamil, Heliza masih tidak terfikir mengenai perkara itu.

"Suami sentiasa menyokong dan doakan saya. Selalunya dia memang ada dengan saya dan sewaktu perbincangan untuk filem ini diadakan, dia turut ada sama. Insya-Allah, saya akan ke sana pada Jun akan datang. Mana tahu, kalau ada rezeki dan kalau ada peluang, dia akan ikut ke sana juga. Tapi, kena tunggu dan lihat bagaimana perancangannya.

Klik untuk gambar besar

"Bila soalan ini diajukan, barulah saya terfikir mengenainya. Buat masa sekarang, saya tak boleh nak jawab apa-apa lagi mengenai perkara itu kerana belum terfikir," katanya.
Selain Heliza, filem 'Road to Heaven' juga bakal membariskan beberapa pelakon lain antaranya adik Heliza sendiri yang juga penyanyi, Hazwani Helmi dan Josiah Lim.

Sementara itu, Heliza atau nama penuhnya Nur Heliza Helmi, 36, mengakui sedang membiasakan diri dengan gelaran panggilan Datin Seri. Heliza bagaimanapun memberitahu dia lebih selesa jika orang ramai menyapanya dengan panggilan Kak Ja kerana ia membuatkan dia lebih dekat dengan peminat dan masyarakat.

"Panggil Kak Ja saja. Saya masih sama. Itulah saya dari dulu. Kalau ada yang panggil Datin Seri, kita raikan tapi lepas tu saya cakap saya okay dan lebih selesa dipanggil Kak Ja.

"Kita kadang-kadang buat buat program motivasi dengan pelajar, jadi panggilan Kak Ja itu membuatkan kami lebih rapat dan mesra, nampak macam kakak dan adik. Untuk majlis formal atau rasmi kita ikutlah tapi untuk panggilan boleh sahaja Heliza atau Kak Ja," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


23 FOTO - ALIFF SYUKRI SAMBUT HARI LAHIR KE-31 DI ISTANANYA

Selepas empat tahun menanti, akhirnya impian jutawan kosmetik, Datuk Seri Aliff Syukri untuk memiliki sebuah rumah mewah bak istana itu menjadi kenyataan apabila rumah agam tersebut sudah pun siap.

Menurut Aliff, impian itu muncul ketika dia mengunjungi Istana Pahang semasa menerima darjah kebesaran membawa gelaran Datuk kira-kira lapan tahun lalu.

Sebelum ini, pengasas produk D'Herbs itu sering berkongsi gambar dan video perkembangan rumah banglo mewah baru miliknya di laman Instagram.

Aliff kelmarin sempat kongsikan video sekitar kediamannya di Kota Damansara yang sememangnya besar dan dah macam istana.

Klik untuk gambar besar

Lebih mengejutkan video tersebut mendapat lebih 1 juta tontonan. Aliff turut kongsikan serba sedikit tentang kediaman barunya itu.

Diberi nama Palace Aliff Syukri, rumah itu berkeluasan 40,000 kaki persegi, mempunyai 30 buah bilik. Dilengkapi dengan 30 bilik termasuk bilik kebal dan kemudahan lain seperti gimnasium, surau, rumah khas untuk kucingnya Dodi dan ada juga sedikit lagi bahagian yang masih dalam pembinaan.

Menurut Aliff, beliau membina kediaman besar tersebut adalah untuk anak-anaknya. Tambahnya lagi, beliau mahu anak-anaknya tahu kepayahannya untuk mencari rezeki.

"Saya bukukan kisah rumah ini untuk anak-anak saya tahu bukan senang saya mencari duit dan bukan senang nak siapkan rumah ini selama 4 tahun menanti," katanya.

Tambah Aliff lagi, dia berharap dengan kejayaannya membina rumah tersebut mampu menjadi pembakar semangat orang di luar sana untuk berjaya sepertinya.

"Sekarang umur abah 31 tahun. Abah bodoh pelajaran SPM pun gagal tapi abah nak anak-anak abah tahu abah juga mampu berjaya macam orang lain.

"Bagi orang lain mungkin biasa je. Apalah rumah nak tunjuk tapi bagi saya apa yang saya buat ni kepuasan dalam pencapaian hidup saya," tulisnya.

Disamping itu, semalam merupakan hari yang paling bermakna buat penyanyi lagu 'Abang Nak Tegur' itu kerana buat julung kalinya dia membenarkan media tempatan untuk melawat istana bahagianya.

Malah, sambutan hari lahirnya yang ke-31 turut diadakan disitu dengan tema Bollywood. Majlis tersebut turut dihadiri teman rapat serta rakan artis yang masing-masing mengenakan baju seperti bintang-bintang Bollywood.

Antara yang hadir ialah Nur Sajat, Fasha Sandha, Achey bersama isteri, Datuk Aznil Hj Nawawi, Ifa Raziah, Joy Revfa dan ramai lagi.

Tidak bersifat riak ataupun sengaja ingin menunjuk-nunjuk, Aliff mahu ia menjadi motivasi untuk orang lain diluar sana turut berusaha mencapai kejayaan sepertinya.

"Saya selalu berdoa supaya mati dalam keadaan beriman, bukan ketika sibuk mengejar harta dunia," demikian doa Datuk Seri Aliff Syukri sempena ulang tahun kelahirannya ke-31 hari ini.

"Alhamdulillah, pada usia 31 tahun, saya sudah kecapi semuanya. Saya berharap kehidupan saya sentiasa mendapat rahmat Allah," tutur Aliff yang memanjatkan rasa syukur atas nikmat yang dikurniakan sehingga kini.

Dalam pada itu, Aliff juga berhasrat untuk mengundang beberapa peminat bertuah sebagai tetamu istimewa untuk majlis doa selamat yang akan diadakan pada hari Ahad ini.

www.myartis.com / Sumber: Beautifulnara & Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


RAGAM IJOY DAN AUDDRA

Gambar kandid ini jelas menunjukkan betapa Zulkifli Azhari atau Ijoy begitu bersemangat menjaga anaknya yang dilahirkan oleh Sharifah Shahirah Syed Abu Bakar, pada 9 September 2009 lalu. Meskipun sibuk shooting, namun Auddra tetap dibawa bersama ke lokasi penggambaran di IKEA, Mutiara Damansara.Malah Ijoy juga tidak jemu-jemu melayan karenah anaknya itu sementara menunggu habis penggambaran. Dalam hal ini, nampaknya hidup Ijoy makin berseri dengan kehadiran Auddra dan mereka bagaikan tidak mahu berpisah walau ke mana jua destinasinya.Klik untuk gambar besar..!(\__/)(='.'=)(")_(")www.myartis.com 2010


4 GAMBAR - JULFEKAR & KEKASIHNYA MIN YASMIN

Waahhh... makan suap-suap komposer kita ni... sapa lagi kalau bukan Julfekar yang menyambut ulang tahun ke-49. Lebih menarik apabila kekasihnya yang juga penyanyi dan pelakon, Min Yasmin yang menyuap Julfekar. Ahak!

"It was so great & romantic night," ujar Min Yasmin yang meraikan kekasihnya itu di sebuah restoran di Kota Kinabalu.

Untuk info, mereka dikatakan bakal berkahwin pada tahun depan.


KANAK-KANAK SYRIA MENANGIS DENGAR LAGU FAIZAL TAHIR

Meskipun tidak faham bahasa Malaysia, namun kanak-kanak Syria ini tetap tersentuh hati mendengar nyanyian merdu yang disampaikan oleh Faizal Tahir berjudul 'Assalamualaikum dunia'.

"Dont cry my boy. Be strong. Things will be better, Insha'Allah. If not in this present life and world, it will be in the hereafter. The promise of paradise awaits u. Insha'Allah. Ameen," ujar Faizal Tahir.

 Jom tonton!

Videonya selepas ini:

Sumber video: Youtube

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom